Ўшда ҳукуматдан уй олганларнинг ҳужжатида камчиликлар аниқланмоқда\nИюн воқеаларида жабрланган ўшликлар учун қурилган кўп қаватли уйлардан бири.\nЎш воқеалари чоғида уйсиз қолгани важидан ҳукуматдан квартира олган ўнга яқин одам янги уйларидан чиқарилиши мумкин.\nРасмийларга кўра, бу фуқароларнинг уй олиш учун йиққан ҳужжатларида камчиликлар аниқланган. Бироқ уй олганлар Ўш воқеалари чоғида чиндан ҳам жабр кўрганларини ва уйдан чиқариш ҳаракатлари улардан пул ундириш мақсадида қилинаётганини айтишмоқда.\nАлтинай Газиева Ўш воқеалари чоғида жабрланганлар учун қурилган янги уйда яшаётганига 4 ойдан кўпроқ бўлди, бироқ товон сифатида берилган бу уйни эндиликда давлат қайтариб олмоқчи:\nЎшлик Алтинай Газиева.\n- “Сизга уй нотўғри берилган экан, сиз июн воқеаларида жабр кўрган эмас экансиз”, деб дейишаяпти. Бироқ июн воқеаларида менинг уйим жабр кўрган. Ҳужжатларим барчаси тўғри, комиссия хулосаси билан “уй берилсин”, деб қарор чиқарилган. Ўмурбек Бабанов шахсан келиб калит билан сертификат топширган. Мен бу уйдан чиқа олмайман, сабаби икки болам бор, куёвим йўқ. Авария ҳолатидаги уйимга эса қайтмайман, - деди Алтинай.\nУнинг айтишича, 2010 йил воқеалари чоғида номаълум одамлар унинг уйини вайрон қилиб, буюмларини ўғирлаб кетишган. Ёш болалари билан авария ҳолатидаги уйида яшай олмай, ҳукуматга арз ёзган. Эски уйини эса янги уй ўрнига давлатга топширган.\n- Юрист “ўлмагансизлар, куймагансизлар” деяпти. Албатта ўлиш ёки куйиш керакмиди? Бу ерда бошқа жабр кўрганлар ҳам бор, фақат ўлган ва куйганлар эмас. Биз бошқармага мулкимизни бераяпмиз. Тинч яшаган уйимизни бировлар бузиб кетса, иблислар вайрон қилиб кетса, биз қандай қилиб индамай ўтирамиз? Раҳмат дейишимиз керакми? Йўқ, биз охиригача борамиз, - деди Алтинай.\nЎш ва Жалолободни қайта тиклаш давлат дирекцияси томонидан Ўшдаги “Анар” мавзеида қурилган 40 хонадонли мазкур уйда Алтинай каби уйидан чиқарилиши мумкин бўлган яна 3-4 оила бор. 2010 йил июнидаги воқеалардан кейин қурилган бошқа кўп қаватли уйларнинг яшовчилари ҳужжатларида ҳам муаммолар пайдо бўлмоқда.\n- “Уйдан чиқинглар”, деб очиқ айтишмади. Бироқ уйга излаб келишди. Биз кўпинча ишда бўламиз, буни болалар айтишди. Шунинг учун ҳозирча қандай масалада келишганини аниқ билмаяпмиз. “Ҳужжатларингларни олиб, юристга боринглар”, дебди. Нимага келишгани кейин маълум бўлади, - деди Ўш воқеалари чоғида жабрланганлар учун қурилмиш уйлардан бирини олган аёл.\nЎш вилоят муниципиал хизмат бошқармаси эса бу кишиларни уйдан чиқариш ёки чиқармаслик масаласини суд ҳал қилишини айтмоқда.\nМуниципиал хизмат бошқармаси юристи Қадир Йўлдўшбаев уй эгаларининг ҳужжатларида камчиликларга уй олиш жараёнида йўл қўйилганини айтади:\n- Ҳужжат қабул қилган одамлар томониданми - хуллас, қандайдир камчиликларга йўл қўйилган. Фуқароларимиз тарафидан ҳукумат қарорида кўрсатилган талаблар тўлалигича бажарилмаган, камчиликлар кўп. Лекин буларнинг қонуний ёки қонуниймаслигини фақат суд айта олади. Лекин “нотўғри берилган” деган мулоҳаза билан бу ишлар қилинаяпти. Ҳозирги кунда беш одамнинг ҳужжати фуқаровий тартибда судга кетаяти. Яна жиноят ишлари бўйича ҳам бешта иш бор, - деди Қадир Йўлдўшбаев.\nМаълумотларга кўра, Ўш шаҳрида 573 хонадондан иборат 11 та кўп қаватли уй 2010 йили Ўш воқеаларидан жабр кўрганларга, куч ишлатар идоралари ходимлари ва ногиронларга берилмоқда.


Ўзбекистон ва БАА қиймати $1 млрд бўлган тўғридан-тўғри инвестициялар фондини тузадилар - Фарғона.Ру ахборот агентлиги\nЎзбекистон ва БАА қиймати $1 млрд бўлган тўғридан-тўғри инвестициялар фондини тузадилар\n04.10.2018 10:54 msk\nБизнес-форум доирасида битимнинг имзоланиши. Invest.gov.uz сайти фотоси\nЎзбекистон ва Бирлашган Араб Амирликлари 1 млрд долларга тўғридан-тўғри инвестициялар фондини тузиш тўғрисидаги битимни имзолади. Бу ҳақда Бу ҳақда Ўзбекистон Инвестициялар бўйича давлат қўмитасининг расмий сайти хабар қилмоқда.\nБитим Тошкентда бўлиб ўтган Ўзбекистон-БАА бизнес форуми доирасида имзоланди.\nХабарда қайд этилишича, бизнес форум якунлари бўйича тижорий ва турар-жон қурилиши, қайта тикланувчи энергетика ҳамда инвестицион ҳамкорлик соҳаларида қатор икки томонлама ҳужжатлар имзоланди. Ўзбекистон Ташқи иқтисодий фаолият миллий банки ва Абу-Даби Тараққиёт фонди Самарқанд шаҳрида савдо маркази ва халқаро меҳмонхона қуриш, Ўзбекистон ва Абу-Даби ССПлари ўртасида икки томонлама ҳамкорлик тўғрисидаги битимлар имзоланди. Инвестициялар бўйича давлат қўмитаси ва Masdar (AbuDhabi Future Energy Company PJSC) қайта тикланувчи энергия манбалари, шамол ва қуёш электр станциялари қурилиши соҳаларида ҳамкорлик тўғрисида келишувга эришди.\nФорумда Ўзбекистонга ташриф буюрган Савдо-саноат палатаси раиси ўринбосари Иброҳим ал-Маҳмуд бошчилигидаги 40 кишилик БАА делегацияси иштирок этди. .\nҲозирги кунда Ўзбекистонда БАА капитали иштирокидаги 100 га яқин корхона тўқимачилик маҳсулотлари, қурилиш материаллари, мева-сабзавот маҳсулотлари консервалари, ювиш воситаларини ишлаб чиқариш, полиграфия саноати, улгуржи савдо ва бошқа соҳаларда фаолият кўрсатмоқда.


2016 йилнинг олти ойида Қашқадарёда 28 янги корхона ишга туширилди / Ўзбекистон янгиликлари, энг сўнгги хабарлар\nИҚТИСОДИЁТ 0 Шархлар 2760 кўрилди\n2016 йилнинг олти ойида Қашқадарёда 28 янги корхона ишга туширилди\nҚаршида жорий йилнинг биринчи ярмида Қашқадарё вилоятини ижтимоий-иқтисодий ривожлантириш якунлари ва 2016 йилга мўлжалланган иқтисодий дастурнинг энг муҳим устувор вазифаларига бағишланган фаоллар йиғилиши бўлиб ўтди.\nМаълум қилинишича, ҳисобот даврида вилоятда ялпи ҳудудий маҳсулот ҳажми 6 триллион 314 миллиард сўмни ташкил этиб, ўтган йилнинг шу даврига нисбатан 6,4 фоиз ўсишга эришилди. Саноат маҳсулотлари 4,5, истеъмол товарлари ишлаб чиқариш 18,9, қурилиш ишлари 12,8, қишлоқ хўжалик маҳсулотлари етиштириш 6,8, хизматлар ҳажми 15,5, чакана савдо айланмаси 14,5 фоизга ошди.\nСаноат дастурига асосан 44,1 миллиард сўмлик инвестиция ҳисобидан 246 лойиҳа амалиётга татбиқ этилди. Шундан 164 таси янги ишга туширилган саноат корхонаси бўлса, 82 тасида модернизация ишлари амалга оширилди.\nЖорий йилнинг олти ойида 28 янги корхона ишга туширилди. Вилоятдаги хорижий инвестиция иштирокидаги корхоналар сони 50 тага етиб, уларнинг саноат маҳсулотларидаги улуши 10-12 фоизни ташкил этмоқда.\nЎтган даврда вилоятда 1 минг 32 янги кичик бизнес субъекти ташкил этилди. Кичик бизнесни молиявий-қўллаб қувватлаш мақсадида тижорат банклари томонидан 5 минг 320 тадбиркорлик субъектига 491,8 миллиард сўм кредит маблағи ажратилди.\nХизматлар ҳажми 2 триллион 61 миллиард сўмни ташкил этди. 703 савдо ва хизмат кўрсатиш объекти фойдаланишга топширилди. Уларнинг 460 таси қишлоқ жойларда ишга туширилди.\nВилоятда фаолият юритаётган 28 туристик корхона томонидан 3,8 миллиард сўмлик хизмат кўрсатилди. Хорижлик сайёҳларга кўрсатилган хизматлардан тушган маблағ 228 минг долларни ташкил этди.\nЙиғилишда енгил саноат, қурилиш материаллари ишлаб чиқариш, мева-сабзавотни қайта ишлаш ва экспорт қилиш, хорижий инвестицияларни жалб этиш борасида олиб борилаётган ишлар мавжуд имконият ва салоҳият даражасида эмаслиги таъкидланди.


15:04 11 Июл 2020\n11:55 13.08.2019 (Янгиланган 11:57 13.08.2019) Ҳавола олиш\nТОШКЕНТ, 13 авг — Sputnik. Қирғизистон Миллий хавфсизлик давлат қўмитаси раҳбари Орозбек Опумбаев собиқ президент Алмазбек Атамбаев давлат тўнтаришини амалга оширмоқчи бўлганини маълум қилди. Бу ҳақда Sputnik Қирғизистон хабар қилмоқда.\n“Унга қон керак эди. Давлат тўнтаришини амалга ошириш учун қон керак эди – ана ўшанда у ҳукуматни айбдор қилган бўларди. Мен унинг ниятлари ҳақида расман маълум қиляпман”, - деди Опумбаев.\n15:01 Комил Алламжонов коронавирус билан беморланганини маълум қилди


АҚШ ва Британия ҳарбий учқичлари кеча тунда ҳам Бағдодга шиддатли ҳаво ҳужумлари қилиб, ҳукумат биноларини ва Саддам Ҳусайннинг президентлик саройларини нишонга олди.\nАмерика учқичлари Ироқнинг Мосул ва Киркўк шаҳарларидаги ҳарбий иншоотларни ҳам бомбалади.\nАҚШ ва Британия қўшинлари Ироқнинг Ум Қаср портини, шунингдек ғарбий чўл ҳудудларидаги иккита аэродромни ишғол қилди.\nАҚШ қуролли кучларининг штаб бошлиғи, генерал Ричард Майерс, келаси 24 соат ичида Ироқдаги юзлаб ҳукумат бинолари ва ҳарбий иншоотларга ҳаво ҳужумлари уюштирилишини маълум қилди. Майерс АҚШ ва Британия кучлари Ироқнинг жанубий ҳудудларидаги нефт хавзаларини хавфсизлик билан таъминлаши кераклигини таъкидлади.\nАҚШ Мудофаа вазири Доналд Рамсфелд Ироқ раҳбарияти емирилаëтганини ва назоратни қўлдан чиқараëтганини тилга олди.\nАйни пайтда, Анқара ҳукумати Америка учқичларига Туркиянинг ҳаво ҳудудларидан фойдаланишга рухсат берди. Бу АҚШ ва Британияга Ироққа қарши янада шиддатли ҳаво ҳужумлари қилиш учун қулай имконият яратади.


Уруш ҳаракатлари бораётган минтақаларда аёлларнинг зўрланиши янгилик эмас. Истеълочиларнинг жинсий таҳқирлаши асрлардан бери давом этмоқда.\nБироқ БМТ резолюциясида жинсий тажовуз фақат уруш маҳсули эмас, балки уруш тактикаси экани қайд этилган.\nБМТ бош котиби Пан Ги Мун урушдан энди қутулган айрим минтақаларда аёлларга нисбатан зўравонлик мисли кўрилмаган даражага етгани ва ҳатто пандемик тус олганини айтди. Хавфсизлик кенгаши йиғилишига қисман раислик қилган АҚШ давлат котиби Кондолиза Райс эса жинсий таҳқирлаш давлатлар хавфсизлигига таҳдидлигини дунё тан олганини билдирди.\n“Ушбу дунё ташкилоти можаролар зонасида содир этилаётган жинсий таҳқирлашлар хавфсизлик муаммоси эканини тан олди. Таъкидлашимиз лозимки, жинсий таҳқирлаш нафақат аёллар соғлиғи ва хавфсизлигига, балки мамлакатлар иқтисодиёти ва ижтимоий барқарорлигига катта салбий таъсир кўрсатади”,– деди К.Райс.\nБМТ резолюциясида жинсий таҳқирлаш уруш жинояти ва геноциднинг бир қисми экани таъкидланиб, урушаётган давлатлар ёки гуруҳлар барча кўринишдаги жинсий таҳқирлашни тўхтатишга чақирилган.\nБу ҳужжат йиғилиш қатнашчилари томонидан бир овоздан қабул қилинди. Зотан, Россия бундай ҳужжатни муҳокама қилиш учун махсус йиғилиш ўтказишга қарши чиққан эди.\n“Ҳьюман райтс уотч” инсон ҳуқуқлари ташкилоти БМТ Хавфсизлик кенгашида бундай резолюция қабул қилинганини “тарихий ютуқ”, деб атади. Чунки БМТ шу пайтгача уруш бўлаётган минтақаларда аёлларнинг зўрланиши муаммосига эътибор бермай келаётган эди.\n90-йиллар бошида Болқонда рўй берган урушда жинсий таҳқирлаш уруш қуроли бўлди.\n“1990 йиллар бошида Хорватия ташқи ҳужумга учради. Хорватия Европа марказида жойлашган бўлса ҳам жинсий таҳқирлашдан қўрқитиш ва террор воситаси сифатида фойдаланилди. Айни босқинчилар тажовузига учраган Босния-Герцеговинада ҳам жинсий таҳқирлаш ва зўрлашдан этник тозалаш воситалари сифатида фойдаланилди”, – деди Хорватия бош вазири ўринбосари Ядранка Косар бу ҳақда гапириб.\nҲозир Конго Демократик Республикасида бу борада вазият аянчли экани айтилмоқда.\nГенерал-майор Патрик Коммерт йиғилиш қатнашчиларига Конго шарқида БМТ тинчликпарвар кучлари қўмондони бўлиб хизмат қилган пайтида жинсий таҳқирлашнинг салбий оқибатига шахсан ўзи гувоҳ бўлганини билдирди.\n“Қуролли можаролар юз бераётган минтақаларда ҳарбий аскар бўлишдан кўра аёл бўлиш анча хавфлидир”,– деди генерал.\nАйрим давлатларда фақат урушаётган томонлар эмас, балки тинчликни сақловчи БМТ аскарларининг ўзи ҳам жинсий тажовуз қилганликда айбланган.\nҚабул қилинган резолюцияда бундан жиноятларни тўхтатиш ёки олдини олиш учун огоҳ бўлишга чақирилган. Бироқ бу ҳужжатнинг амалга қандай тадбиқ этилиши маълум эмас. Ушбу резолюция ижроси бўйича БМТ бош котиби Пан Ги Муннинг бир йилдан кейин ҳисобот бериши режалаштирилган.


Омонатга хиёнат-13 « Ўзбекистон Халқ Ҳаракати\n15 March 2016 - 16:18\nДавлат ва ахолимиз муаммолари, уларнинг ечимлари ва тинчлигимизга хавф солаётган ички тахдидлар тўғрисида.\nБобомиз Амир Темурга вафо қилмаган тожу-тахт Ислом Каримовга ҳам, унинг режимига ҳам вафо қилмаслиги бугун аҳолимизга ойдек равшан кўринмоқда. “Яхшидан от, ёмондан дод қолади”-дейди доно ҳалқимиз.\nИслом Каримовни шахсий фаолиятидан ва унинг режимининг ишларидан фуқароларимизга нималар қолмоқда? Ким рохату-фароғатда яшади-ю, ким жабр-зулм кўрди улардан. Ислом Каримов ва унинг режимини айби, хато ва камчиликлари туфайли вужудга келган қуйидаги муаммолар ҳалқимизга, унинг фаол фуқароларига ечимини топиш учун қолмоқда.\n1.Ўз харажатларини, ўз даромадлари билан қоплай олмагани учун 2010 йилда касодга учраган ва Ўзбекистон Молия Вазирлигининг Бюджетдан ташқари жамғармасига айлантирилган жорий пенсия тизими муаммолари.\n2.Ахолимизни ночор ва ўрта ҳаёт кечирувчи қисмини сотиб олиш ва тўлаш қувватини йўқотганликлари сабабли ахолининг табиий газ, электр энергияси, иссиқ ва совуқ сувдан, ер ва мулк солиғидан сунъий яратилган 3-4 триллион сўмлик қарзлари ва бу қарзларни улар тўлай олмасликлари муаммоси.\n3.Чакана нархларни ўсишини тўхтатиш, ўзбек сўмини қадрини кўтаришни хохламаётган амалдорлар яратган муаммолар.\n4.Қишлоқ хўжалиги ишлаб чиқаришини асосий маҳсулотлари бўлган Пахта ва донни, такрор ишлаб чиқариш қонунларига зид тарзда, зарар келтирувчи баҳода ишлаб чиқарувчилардан сотиб олган ва сотиб олаётган хукумат амалдорлари яратган муаммолар.\n5.Доллар қора бозори фаолияти, аҳолимиз ва давлатимиз манфаатларига зид эканлигини билсалар хам, ўзбек сўмини қаттиқ валютага айлантиришни асоссиз чўзиб юбораётган раҳбарларни ношудлик масаласи.\n6.Ўзбекистон Марказий Банкининг “Монитар сиёсатидаги”-қора, қинғир ва яширин ишларини ошкор қилишни истамаётган раҳбарлар масаласи.\n7.Ўзбекистон телевиденияси ва радиоси оддий фуқароларни манфаатларини хукумат амалдорлари поймол қилаётганлиги масаласини ўз фаолиятларида акс эттирмааётганликлари муаммоси. Ахолимизни сохта дўстларини ва ўзбек сўмини очиқ душманларини бефарқликлари сабабли қўллаб-қувватлаб келётганликлари муаммоси.\n8.Ишдан олинган вилоят хокимлари ва юқори мансабдаги амалдорларга ўзларини оқлаш учун бирон-бир имкон берилмаётганлиги масаласи.\n9.Ўзбекистон Судлари томонидан, қийноқлар асосида қўлга киритилган кўрсатмаларга асосланган холда суд Қарорлари чиқарилганлиги ва чиқарилаётганлиги масаласи.\n10.Ўзбекистон Республикаси Президентининг Конститутцияга зид буйруқлари юзасидан фуқароларни Конституциявий судига мурожаат қилишларини қонуний имкони йўқлиги масаласи.\n11.Ўзбекистон фуқароларини давлатимизнинг энг юқори органи бўлмиш Олий Мажлисга ўз конституцион ҳуқуқларини тиклаш борасида мурожаат қилиш имкони йўқлиги масаласи.\n12.Республикамиз аҳолисини барча худудларда табий газ, электр энергияси ва ичимлик суви билан етарли равишда таъминлаш борасида йиллар давомида тўпланиб қолган муаммоларнинг ечими масаласи.\n13.Хукумат амалдорларининг ватанимизда мустақиллик йилларида қазиб чиқарилган 1400(бир минг тўрт юз) тоннадан ортиқ тиллани кирим ва чиқим хисобини бермаётганлиги масаласи.\nАҳолимизнинг сохта дўстлари ва ўзбек сўмининг очиқ душманлари 22 йил давомида аҳолимиз бошига солган жабрлари бир томонда турибди, иккинчи томонда эса давлат хокимиятини суистеъмол қилган амалдорларнинг дахшатли ва қўрқинчли ишлари оқибатлари турибди. Ислом Каримов ва унинг режими ўз айблари, хато ва камчиликлари туфайли вужудга келган юқоридаги муаммоларни борлигини тан олишга журъатлари ва жасоратлари етмаяпти!.\nАдолатсизлик, ақлсизлик, аҳмоқлик ва ноҳақлик асосида қурилган жорий нафақа тизими- И.Каримов ва унинг режимидан аҳолимиз ва давлатимизга қолаётган энг бош оғриқли муаммолардан биридир.\nИслом Каримовдан сўнг ундан бу муаммони ўйлаб, қабул қилиб оладиган мард Ўзбекистонда топилмаслиги аниқ.\nБу улкан муаммо- “Атом бомбаси” каби ўта хатарли ва унинг қудрати Ўзбекистонни бир неча марта яксон қилишга қодирдир!.\nФарғона ва Тошкент вилоятларида яшовчи нафаҳўрлар 2016 йил февраль ойи нафақаларини зўрға 2016 йил 10 март куни олдилар, уларнинг оху-додларини хеч ким эшитмайди. Ўзбекистон телевиденияси ва радиоси, қонунчилик хокимияти ва прокурорлар бу муаммодан ўзларини очиқдан-очиқ олиб қочмоқдалар. Сиёсий партиялар нималарни яшираётганликларини ўзлари хам билмай турибдилар.\nАҳолимизни сабр-косасини тўлиб кетишини олдини олиб келган ва келаётган нафақа тизими биринчи навбатда очиқ инқирозга учраганини фуқароларимиз бугунги кунда аниқ-равшан кўрмоқдалар.\nЧакана нархларни ўсишини тўхтатишни иложи йўқлиги дард устига чипқон бўлмоқда. Фуқаролар режимни иқтисодий, сиёсий ва маънавий инқирозини яққол кўрмоқдалар. Ноаниқликлардан келажакда ўз хаётларини қандай кечишидан ҳавотирда қолган юз минглаб фуқаролар ўзлари билганча йўл тутмоқдалар. Улар хаёт қийинчиликлари ва синовлари олдида яккама-якка қолмоқдалар.\nЮқорида таъкидлаганимиздек, умумхалқ ишларини оқилона ташкил этиш ва одилона бошқаришга маъсул давлатни бошқараётган одамлар, аҳолини муаммоларини ечимини топишдан ўзларини очиқдан-очиқ олиб қочмоқдалар. Муаммоага учраган одамлар, айниқса энг кам иш ҳақи хисобидан нафақа олаётган қариялар, ўлиб қутилишдан бошқа йўлни топа олмаяптилар.!?\nТақдир тақазоси билан 2016 йилга келиб, И.Каримов ва унинг режими ўзлари 1992-2014 йилларда йўл қўйган ўта жиддий хато ва камчиликлари билан тўқнашмоқдалар. Аёвсиз ва шавқатсиз курашда И.Каримов ва унинг режими ўз жонларини сақлаб қолиш учун хеч кимни аяб ўтирмаяптилар. Доноларни айбни ўзгалардан эмас, ўзингдан ахтар деган нақлларини англашга режимнинг фахм-фаросати етмаяпти. Юқоридаги тўқнашув натижасида И.Каримов ва унинг режимини мағлубиятга учраши очиқ-равшан кўриниб бормоқда. Унинг ва режимнинг ўз хато ва камчиликлари қаршисида тиз чўкиши тобора яқинлашмоқда. Ўз хаётларини сақлаб қолиш учун И.Каримов ва унинг режимига йўл қўйилган хато ва камчиликлари оқибатлари билан эмас, аксинча уларнинг сабаблари билан курашмоқ зарур.\nЯратган уларга жазо сифатида улардан фахм-фаросатни олиб қўйгани яққол кўринмоқда. Биз ўз жонларини сақлаб қолиш учун харакат қилаётган режим амалдорларининг мағлубиятга учраётганликлари сабабларига тўхталамиз.\nИслом Каримов фаолиятидаги сиёсий худбинликка мойиллик сиёсати аста- секин режим томонидан давлат сиёсати даражасига кўтарилди. Президент маслахатчилари ва президент девони ходимлари, вилоят хокимлари ва уларнинг ходимлари қонунчилик, ижроия ва суд хокимияти амалдорлари сиёсий худбинлик кўчасига кириб қолдилар.\nЙиллар давомида ахолининг ночор ва ўрта қисми муаммоларини, давлатнинг муаммоларини кўриб-кўрмасликка, билиб-билмасликка харакат қилдилар. Одамийлик, инсонпарварлик, ватанпарварлик, давлат манфаатларини ўз шахсий манфаатларидан устун қўйиш уларни бутунлай тарк этди.\nМана оқибат, уларнинг ишонган тоғи Ислом Каримов бугун ўз шахсий мағлубияти остонасида турибди. Амалдорлар эса унинг рахбарлигида амалга оширган ишлари учун жавобгарликка тортилишлари аниқ бўлиб турибди.\nЮқорида қайта-қайта такрорлаганимиз муаммоларнинг ечимлари борасида бизнинг фикрларимиз қуйидагича:\n1. Давлат ва аҳоли иқтисодининг қони бўлган ўзбек сўмини соғлом аҳволи ва соғлом айланишини таъминлаш.\nЗикр этилган ечимни ижроси учун Ўзбекистонда қазиб чиқарилган тилланинг дастлаб 100(юз) тоннаси Ўзбекистон Марказий Банкига 10 йил муддатга тўлиқ қайтарилиш шарти билан қарзга берилмоғи лозим. Марказий Банк раисининг шахсий жавобгарлиги остида бу тиллани ўзбек сўмига ёки чет эл валютасига сотиш ва қайта сотиб олиш вазифаси юклатилмоғи лозим.!\nЮқоридаги банк амалиётлари бозор иқтисодиёти қонунларига асосланмоғи, камомадга ва зарарга йўл қўйган амалдорлар шахсан жавобгарликка тортилишларини таъминламоқ лозим.\nБугун ўзбек сўмини тўла қонли пул-валютага айланиши, давлат ва аҳолининг барча қисмларига бирдек манфаатли хизмат қилиши жуда ҳам мухимдир!. Бу ишсиз на давлат тинч бўлади, на аҳоли хотиржам бўлади.\n2. Пахта ва дон ишлаб чиқаришни ташкил этиш ва бошқаришда тўлиқ бозор муносибатларига ўтишни таъминлаш.\nПахта ва дон ишлаб чиқарувчиларнинг махсулотларини улардан жахон бозори нархларида сотиб олишни таъминлаш мамлакатдаги иккинчи долзарб масаладир. Ахолининг пахта ва дон сотишдан тушадиган даромадларини 2 ва 3 баробар кўтариш давр тақазосидир. Мева-сабзавот, полиз экинлари, узумчилик махсулотларини етиштириш, уларни қайта ишлаб, товар махсулотларини бир неча бор кўпайтириш жуда хам муҳимдир! Бу махсулотларни аҳолидан сотиб олиб, ички ва ташқи бозорда сотувчи матлубот кооперацияларининг фаолияти сув ва хаводек зарур. Ушбу ишларни Давлат амалга оширмоғи лозим.\nЎзбекнинг ори номуси ва виждонига айланиб бораётган энг кам иш хаққи масаласи давлат сиёсати даражасига кўтарилмоғи шарт. Бу рақам 2016 ва 2017 йилларда 100 доллар 650.000 сўмни ташкил этмоғи лозим. Бу масалалар хал қилинмас экан, чет элдаги мардикорларимизнинг ватанга қайтишлари даргумон.\nМен қишлоқ хўжалиги ва саноатни улкан равожлантиришни лойихаларини тайёрлаб қўйганман.\nИслом Каримов ва унинг режимининг хато ва камчиликлари ушбу лойихаларни амалга оширишга имкон бермайди.\nЎзбекистон Давлатини Япония ва Жанубий Корея каби “Осиё йўлбарси”га айланишининг асосий тўсиғи бу- ҳозирги кунда иқтисодий, сиёсий ва маънавий инқирозга учраган жорий режим эканлиги хеч кимга сир бўлмай қолди.\nЮқорида кўрсатилган 13 та муаммонинг хар бири алохида ва биргаликда Ўзбекистон Давлати ва аҳолиси тинчлигига тахдид солаётган ҳавфдир.\nФаол фуқароларимиз албатта аҳолимиз ва давлатимизни чуқур молиявий-иқтисодий инқироздан беталофат ва қон-тўкишларсиз олиб чиқишларига бизнинг имонимиз ва ишончимиз комил.\nМустақил иқтисодчи: Ж.Шоисломов\nҲуқуқ химоячиси: Ш.Рустамов\n2016 йил, 15 март


Манба: Бензин нархи арзонлашиши кутилмоқда » Sangzor.uz - Инновацион ахборот портали\nSangzor.uz » Иқтисодиёт » Манба: Бензин нархи арзонлашиши кутилмоқда\nЎзбекистонда бензин нархи арзонлаши кутиляпти. Бу маълумотни Kun.uz мухбири суҳбатлашган бир нечта манба тасдиқлади.\nҲозирча ёқилғи нархи неча сўмга арзонлаши маълум эмас. Манбалардан бири тахминан 300 сўмгача арзонлаши мумкинлигини билдирган, аммо бу ҳали аниқ эмас. Нарх қанчага арзонлаши биржа савдолари натижасига боғлиқ бўлиб турибди.\nБензин нархидаги ўзгаришлар эртага расман эълон қилиниши кутилмоқда. Дизель ва бошқа турдаги ёқилғилар нархида ўзгариш бўлиш-бўлмаслиги маълум эмас.\nМаълумот учун, 2020 йилнинг январь-февраль ойларида республикада автомобиль бензини ишлаб чиқариш ҳажми 2019 йилнинг шу даврига нисбатан сезиларли кўпайган: 2019 йилнинг шу даврида 151,6 минг тонна, 2020 йилда эса 190,3 минг тонна бензин ишлаб чиқарилган.\nШунингдек, дизель ёқилғисини ишлаб чиқариш ҳажмида ҳам ўсиш кузатилган: 2019 йилнинг дастлабки икки ойида 169,8 минг тонна дизель ишлаб чиқарилган бўлса, 2020 йилда бу кўрсаткич 195,9 минг тоннани ташкил этган.\n«Ўзбекнефтгаз» 1 мартдан бошлаб ўз АЁҚШларидаги дизель ёқилғисининг нархини 7500 сўмдан 7300 сўмга арзонлаштирган.\nАввалроқ карантин туфайли АЁҚШлар ёпилиши ҳақида тарқалган гап-сўзларни бирданига бир нечта ташкилот – Энергетика вазирлиги, «Ўзбекнефтгаз», «Ўзтрансгаз» ва Тошкент шаҳар ҳокимлиги рад этиб чиққан эди.\n15 мартдан автомобиллар нархи ошадими?


Департамент ходимига пора беришга ҳаракат қилган валютафуруш икки ҳисса жазоланадиган бўлди | Мулоҳаза қила оладиганлар учун.\nДепартамент ходимига пора беришга ҳаракат қилган валютафуруш икки ҳисса жазоланадиган бўлди\nОктябрь 25, 2016 от mulohaza в Кун нафаси // 0 Комментариев\nҒ.Пардаев ноқонуний валюта сотиш жиноят эканлигини билса-да, бундай ишдан ўзини тиймади. У жорий йилнинг март ойида Боёвут туман тиббиёт бирлашмаси ёнида фуқаро Мадина Мўйдиновага 100 АҚШ долларини сотаётган вақтда СОЖЖДЛҚК департаментининг туман бўлими ходимлари томонидан қўлга олиниб, унинг бу қилмиши тегишли равишда расмийлштирилади. Бу ҳақда “Kun” нашри ёзмоқда.\nМақола 831 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Жиззах 2018 йилда кичик бизнесдан олган даромадлар бўйича етакчилик қилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах 2018 йилда кичик бизнесдан олган даромадлар бўйича етакчилик қилди\nЖиззах 2018 йилда кичик бизнесдан олган даромадлар бўйича етакчилик қилди\n01 февраль 2019 йил\nЎзбекистонда 2018 йили аҳолининг жами даромади умумий ҳажмида кичик тадбиркорликнинг улуши 62,6 фоизни ташкил этди. Бу ҳақда Norma хабар бермоқда.\nЭнг кўп ҳажм Жиззах вилоятига тўғри келган — 73,2 фоиз, энг ками Тошкентга — 51,7 фоиз.\nАҳоли жон бошига жами даромаднинг юқори ўсиш суръатлари Сурхондарё ва Хоразм вилоятларида кузатилган — 11,3 фоиз. Бу кўрсаткич Жиззах вилоятида 11,1, Бухоро вилоятида 9,9, Қорақалпоғистон Республикасида 9,5, Фарғона вилоятида 9,2, Навоий вилоятида 8,8 ва Самарқанд вилоятида 8,5 фоизни ташкил этган.\nЖами даромадлар умумий ҳажмининг сезиларли даражада ўсиши умумий даромадлар таркибида 71,1 фоиз улушга эга бўлган меҳнат фаолиятидан олинган даромадларнинг сезиларли ўзгариши ҳисобига юзага келган.\nМеҳнат фаолиятидан олинган даромадларнинг энг кўп улуши Навоий вилоятида (84,2 фоиз) кузатилган. Тошкентда, Хоразм, Самарқанд, Наманган, Фарғона, Андижон вилоятлари ва Қорақалпоғистонда республика бўйича ўртача даражадан паст бўлган.\nЖиззах вилоятида ўтган тўққиз ойда қурилиш ишлари юқори ўсиш сурати Жиззах шаҳри ва Зомин туманида бўлди\nЖиззахда 8 ой ичида 877,1 млрд. сўм қурилиш ишлари бажарилди\nЖиззахда ўтган 8 ойда қурилиш ишлари қандай бўлди?


Турмуш фаровонлигини белгиловчи мезонлар кўп. Аҳоли бандлиги даражаси — шулардан бири. Зеро, муқим иш жойи доимий даромад манбаи, демакдир. Шу боис мамлакатимиздаги кучли ижтимоий ҳимоя тизими, энг аввало, юртдошларимиз учун муносиб меҳнат ўринлари яратилишини кафолатлайди. Қолаверса, мазкур долзарб масала ёшларга оид давлат сиёсатининг муҳим таркибий қисми саналади.\nҲар йили касб-ҳунар коллежларини битириб чиқаётган мутахассисларнинг тақдири, келажаги нафақат давлатимиз, балки бутун жамият эътиборида. Ушбу вазифалар ижросига таълим муассасаларидан ташқари, маҳаллий ҳокимликлар, ташкилот ва идоралар, маҳалла мутасаддилари масъул этиб белгиланган. Қувонарлиси, коллеж ўқувчисининг иш жойи таҳсил давридаёқ аниқ бўлаяпти.\nСамарқанд вилоятида ҳам бу борада муайян саъй-ҳаракатлар амалга оширилмоқда. Хусусан, 2015/2016 ўқув йилида ҳудудимиздаги мавжуд 160 та касб-ҳунар коллежини 112 та мутахассислик бўйича 55 мингдан зиёд йигит-қиз тамомлайди. Уларнинг бандлигини таъминлаш мақсадида жорий йилдан эътиборан битирувчилар билан тузиладиган шартномалар тўрт томонлама этиб белгиланди. Мазкур ҳужжатларнинг бевосита туман, шаҳар ҳокимлари томонидан ҳам имзоланиши иш жойларининг аниқлиги, манзиллилигини кафолатлайди.\nДарвоқе, келгуси ўқув йилидан бошлаб касб-ҳунар таълими даргоҳларидаги мавжуд йўналишлар сони 12 тага кўпайтирилиши кўзда тутилаётир. Бу, асосан, муҳандислик, қурилиш, электроника, қишлоқ хўжалиги маҳсулотларини қайта ишлаш, озиқ-овқат саноати, ахборот технологиялари, энергетика каби соҳалар ҳиссасига тўғри келади. Қолаверса, ушбу муассасаларнинг қабул режаларига 10 та янги касб ҳамда 22 та ихтисослик ҳам киритилиши мўлжалланган.\nБундан ташқари, битирувчилар орасидан тадбиркорликка иштиёқи баланд йигит-қизларни барқарор корхоналар, хотин-қизлар қўмиталари, Савдо-саноат палатаси, “Бир дарча” марказлари ҳамда банк муассасаларига бириктиришимиз уларнинг ўз бизнесини ташкил этишида ҳал қилувчи аҳамиятга эга. Шунингдек, бундай ёшлар учун “Тадбиркорлик мактаби” очилиб, банк, молия, солиқ тизими ва савдо-саноат палатаси мутахассислари томонидан 41 соатлик амалий машғулотлар ўтказилди. Натижада битирувчилар орасидан бизнес билан шуғулланиш истагини билдирган 5234 нафар ўқувчи рўйхати шакллантирилди.\nЖорий йилда вилоят ҳокимлиги, вилоят прокуратураси ташаббуси билан ўтказилган “Касб-маҳорати”, “Энг яхши мутахассис” ва “Энг яхши бизнес лойиҳа” анъанавий кўрик-танловларида кичик мутахассисларнинг ўз касб маҳоратини тўла-тўкис намойиш этишлари учун имкониятлар яратилиб берилди. Ушбу тадбирларда 39 та йўналиш бўйича 13819 нафар битирувчи қатнашиб, уларнинг 12074 нафари билан 972 та корхона ҳамда ташкилот ўртасида тўрт томонлама шартномалар имзоланди. 100 нафар бизнес лойиҳа муаллифига эса банкдан имтиёзли кредитлар ажратилиши кафолатланди.\nЖумладан, “Энг яхши бизнес лойиҳа” танловида 19 та соҳа бўйича ҳужжатлар тақдим қилинди. Шу ернинг ўзида 17 та тижорат банки томонидан 100 та бизнес лойиҳага кредитлар ажратилиши тўғрисида сертификатлар берилди. Тадбирда, шунингдек, ғишт терувчи, сувоқчилик-бўёқчилик юмушлари, кафель териш, электромонтаж ишлари, сув, газ таъминоти ва канализация тизимларини ўрнатиш, ёғочга ишлов бериш ҳамда мебель ишлаб чиқариш, ламинатдан мебель ва паркет пол ясаш, дурадгорлик каби қатор касблар бўйича 2867 нафар битирувчи иштирок этди. Жомбой тадбиркорлик касб-ҳунар коллежи битирувчиси Достон Қобилов 1кв.м. девор ва полга 30 дақиқа ичида кафелларни сифатли териб кўрсатди. Электромонтёр ишлари бўйича Самарқанд маиший хизмат касб-ҳунар коллежи битирувчилари Ҳасан Мамадалиев, Шаҳзод Ражабов, Қувончбек Яхшибоевга Самарқанд “Иссиқлик манбаи” АЖ, Самарқанд тумани маиший хизмат касб-ҳунар коллежи битирувчилари Санобар Аҳмедова, Зарина Раҳматова, Наргиза Раҳматова, Дурдона Ҳақбердиевага “8-март” МЧЖга ишга кириш таклифи билдирилди.\nТадбирнинг якуний қисми Самарқанд педагогика коллежида ўтказилди. Унда “Энг яхши мутахассис” ҳамда “Энг яхши бизнес лойиҳа” танловлари сарҳисоб этилди. Фаол иштирокчилар фахрий ёрлиқ ва қимматбаҳо совғалар билан тақдирланиб, сертификатларни қўлга киритди. Ўз маҳоратини кўрсатган 105 нафар битирувчи иш берувчилар томонидан меҳнат жамоаларига қабул қилинди.\nБугунги кунда коллежни битириб, жамиятда ўз ўрнини топиш, маълум касб-ҳунар эгаси бўлиш мумкинлигига ота-оналар ҳам, ёшларнинг ўзлари ҳам қатъий ишонишмоқда. Зотан, бунинг учун мамлакатимизда барча шарт-шароит ва имконият муҳайё этилган. Шундай экан, ёшларнинг аҳди қатъий, режаси пухта, шашти баланд бўлса, улар, албатта, ўз кўзлаган мақсадларига эришадилар.\nСамарқанд вилояти ўрта махсус, касб-ҳунар\nтаълими бошқармаси бошлиғи.\nМазкур рукндаги бошқа мақолалар: « Битирувчилар бандлигини таъминлаш — долзарб вазифа\tСолиқ билимдонлари аниқланди »


ОЛТИАРИҚНИНГ ОЛТИНРАНГ УЗУМЛАРИ | QISHLOQ HAYOTI\nБиласиз, Олтиариқ узумлари юртимизда машҳур. Шу боис, вилоятнинг бошқа туманларидан, қўшни вилоятлардан бу ерга келиб узумчилик тажрибасини ўрганиб кетишади.\nОлтиариқ шаҳридаги Кўл бўйи – 2 маҳалласида яшовчи Шукрулло Тўйчиев хонадонида бўлиб, миришкор боғбоннинг узум етиштириш тажрибаси билан танишдик.\n– Ёшлигимда ҳовлимизда бир туп Ҳусайни навли узум бўларди, – дейди Шукрулло ака. – Шу узумдан бир йилда 700 килограмм ҳосил олинарди. Яна денг, бу узумнинг танаси жуда катта эди ва ҳосилига битта ҳам ҳашарот тушмасди. Отам аввало узумнинг илдизини озиқлантиришга, кейин танаси, новдалари ва энди гуллаётган меваларини махсус дорилар билан ишлашга эътибор берарди. Мен ҳам отамнинг тажрибасини қўллаяпман. Мана ёмон бўлмади, ҳар йили ҳовлимиздаги, кўчадаги ва томорқамиздаги узумлардан 4-5 тоннадан ошириб ҳосил оляпмиз. Даромадимиз рўзғорни обод этмоқда.\nХонадоннинг кўча томонида бошдан оёқ ишкомлар қурилган бўлиб, узум новдаларида товланиб турган олтинранг узумларни кўрган кишининг кўзи қамашади. Ҳар бош узум камида бир килодан тош босади, унинг биронта чириган донасини топиш қийин. Ҳусайни, Қора жанжал, Келин бармоқ навли узумлар ҳосил мўллигини кўз-кўзлаб турибди. Шукрулло Тўйчиевнинг узумлари баҳорда ҳам сархил туради.\n– Бунинг сирини ҳозир сизга ошкор этамиз, – деди хонадон соҳиби бизни кираверишдаги узун уйга бошлаб. – Мана бу узумларни кўринг, шу уйда уч қатор яшиклар бирин-кетин тахлаб қўйилган. Яшиклардаги ҳосил бир-бирини эзмаслиги учун тўрт томонидаги тахталари баландроқ қилиб қоқилган. Яшик тўрт бурчига елим идишларни белидан кесиб сув қўйилган. Сувга узум банди билан кесиб солиб қўйилади, шу билан у то апрель ойигача сархиллигини йўқотмайди.


Пахта териш машиналарини сотиб олиш учун кредитлар ажратилади - xabar.uz\nПахта териш машиналарини сотиб олиш учун...\n16.09.2020 11:51 0 1400\n«Пахта ҳосили теримини механизациялашни молиявий қўллаб-қувватлаш чора-тадбирлари тўғрисида»ги Президент қарори (ПҚ-4828, 15.09.2020 й) қабул қилинди. Бу ҳақда «Ҳуқуқий ахборот» канали хабар берди.\nУшбу маблағлар пахта-тўқимачилик кластерларига ва бошқа хўжалик юритувчи субъектларга маҳаллий пахта териш машиналарини сотиб олишга Марказий банкнинг асосий ставкасида кредитлар ажратиш учун йўналтирилади.\nҚорақалпоғистон Республикаси Вазирлар Кенгаши раиси, вилоятлар ва туманлар ҳокимлари ҳудудлардаги пахта териш машиналарига талабгорларнинг аниқ рўйхатини шакллантиради.\nкредит Пахта териш машиналари\nТаълим Кеча, 13:28\nҲуқуқ 17/07, 18:19\n«Агробанк»нинг яна бир филиалида қаллоблик аниқланди


Муштлашган талабаларга нима етишмаяпти? | Azon.uz - Ахборот-таҳлилий портал\n1657 18:10 12.12.2021\nИжтимоий тармоқларда Термиз давлат университети физика-математика факультети ҳовлисида талабалар оммавий муштлаштгани таъкидланган хабарлар тарқалди. Ҳолат юзасидан Термиз шаҳар ички ишлар бўлими масъул ходимлари томонидан ўрганиш ишлари олиб борилган.\nМаълум бўлишича, 2021 йилнинг 9 декабрь куни соат 12:50 ларда Термиз шаҳар «Ўзбекистон» маҳалласида жойлашган Термиз давлат университети физика ва математика факультети биносининг кириш қисмида Термиз шаҳар «Мажнунтол» маҳалласида яшовчи шу факультетнинг 3-босқич талабаси А.Д. ва Шеробод тумани «Ғўрин Гиламбоб» маҳалласида яшовчи шу факультетнинг 1-босқич талабаси Х.А. бир-бирлари билан туртиниб кетган. Оқибатда улар ўртасида жанжал келиб чиққан ва ушбу талабаларни ажратиш учун иккала тарафдан ҳам бошқа талабалар келиб, жанжаллашаётган талабалар ажратилган.\nМазкур ҳолат юзасидан Термиз давлат университети маъмурияти томонидан ушбу талабаларга нисбатан қонуний чора кўриш учун Термиз шаҳар ИИБга хабар берилган.\nЮқорида тақдим қилинган маълумотларга эътибор қаратилса, жанжалнинг асосий сабабчилари бўлган ҳар икки талаба қарийб бир ҳудудда яшашини кўришимиз мумкин. Бирортаси бошқа туман, шаҳар ёки вилоятдан бўлганида ҳам маҳаллийчилик қилибди, деб биттасини айблаш мумкин бўларди, эҳтимол. Лекин бир жойнинг одамлари икки оғиз яхши гап билан ҳал бўладиган ишга куч ишлатган ҳолда ечим излаши яхши ҳолат эмас, албатта. Хориждаги олийгоҳларда бир туман ёки шаҳар у ёқда турсин, бошқа-бошқа давлатлардан бўлган турли миллат вакиллари аҳил бўлиб таълим олади. Ёки сиз Оксфорд университети талабалари муштлашибди, Ҳарвард талабалари бир-бирига «туртиниб кетибди», Кембрижда ўқийдиган лондонлик талабалар жанжаллашибди деган хабарни эшитганмисиз? Катта эҳтимол билан «йўқ» деб жавоб берасиз. Чунки аслида ҳам шундай. Аввал ҳам кўп бора таъкидлаганимиздек, университетга келган талабанинг асосий иши – билим олиш. Кимгадир қўл кўтариб, «разбор» қилиш эмас! Шу қадар кучи билагига сиғмаса, спорт билан шуғуллансин. Профессионал курашчи бўлиб, кучини татамида кўрсатсин. Университет жанг майдони эмас, илм маскани!\nБерилган маълумотларга кўра, ҳозирда Термиз шаҳар ИИБ ҳуқуқбузарликлар профилактикаси бўлими масъул ходимлари томонидан юқоридаги ҳолатга нисбатан терговга қадар текширув олиб борилмоқда. Хўш, агар шу қилиғи сабаб талабалар жавобгарликка тортилса, бундан ким нима манфаат топади? Талабанинг пешонасига тамға босилиб, ота-онасининг «безори фарзандни тарбиялагани» учун юзининг ерга қараши кимга ҳам ёқарди. Қўлини мушт қилиб, бошқа бир талабага кўтаришдан олдин гулларни ўйлаганида эди, ҳозир ҳаммаси бошқача бўларди.\nБу ҳолат биз кўраётганларнинг биттаси. Бундан ташқари яна қанчадан-қанча жанжаллар ижтимоий тармоқларга чиқмагани учун жамоатчиликка маълум бўлмайди. Ёки муштлашувдан бошқа кўнгилсиз ҳолатлар ҳам олий таълим муассасалари учун одатий ҳолга айлангандек, гўё. Хўш бунга сабаб нима? Аввало, ёшларнинг маънавиятдан, шунингдек, диндан узоқда эканлиги. Чунки кимнидир юзига урмаслик учун кишида маънавият ва диндан бироз бўлса-да хабардорлик бўлиши керак. Ахир бирор мадраса талабалари муштлашибди, деган гапни ҳам ҳеч эшитмаймиз. Бу гапларни эшитиш тугул уларнинг уришаётганини тасаввур ҳам қила олмасангиз керак, тўғрими? Дарҳақиқат, китоб ўқиган, Аллоҳни таниган инсондан ёмонлик чиқмайди.\nЯна шуни таъкидлаш лозимки, бировга озор бериш, муштлашиш бу қудрат тимсоли эмас, ожизлик белгисидир. Кучли инсон ҳар қандай ҳолатда ўзини бошқара олади ва муаммони тинч йўл билан ҳал этади.\nМахсус Термиз талаба талабалар ИИБ Шерали Солиев\n451 23:18 06.07.2022\n62 23:18 06.07.2022\n225 22:47 06.07.2022\n597 21:45 06.07.2022\n301 21:30 06.07.2022\n186 20:45 06.07.2022


Ҳаёт ҳақиқатлари 12 October 2018 15:45 978\n...Дарвозани очиб киришим билан қизим дадажоним ишдан келдилар, деб бўйнимдан қучди. Аёлим салом бериб, қўлимдаги нарсаларимни олди-да, мени тўйга айтиб кетишганини, ҳозир онамга учрашишимни айтди. Кирсам, меҳнаткаш онам томорқамизда етиштирилган ловияларнинг пўстини арчиб, тозалаб ўтирган экан. Салом бердим. “Чарчамасдан келдингми”, дея ёнларига ўтирғизиб, қўлимга бир пиёла чой тутқазди. Чойни бир симирдим-да, тўйга ким айтганини сўрадим. Волидам кўрпача остидан таклифномани чиқариб берди. Ўқидим. Манзил, мўлжал, хонадон эгалари номаълум, лекин якшанба куни наҳорга ошга деб ёзилган чақирув қоғози орқасига, “Албатта боринг” деган ёзув бор эди. Тўй эгалари ким, қайси таниш ёки қариндош деб сўрасам: “Қайнона-келин пешиндан буён тўйчивойларнинг кимлигини тополмай оворамиз, ўзинг биларсан кимлигини”, дея елка қисди онам...\nҚизиқ бўлди-ку. Уст-бошимни алмаштиргани кириб кетдим. Уйга кириб костюмимни ечиб, таклифномадаги мўлжал деган жойидаги, “қишлоқ четидаги ҳовли” деган ёзувни ўқиб, эсладим! Бу ўша опахон эмасми? Қишлоқ адоғида бир ўзи ёлғиз, икки фарзанди билан яшайдиган муштипар она! Шу вақт эшикни очиб аёлим кириб келди.\n– Топдингизми кимлигини?\n– Топдим, онаси, топдим! Бу ўша имконсиз, келажакдан умидвор аёл!\nШундай дея унга етти йил аввал бўлган воқеани айтиб бердим.\n...Ҳозир ишлаётган ташкилотимда, етти йил бурун оддий ходим эдим. Жамоамиз асосан аҳолини гаров асосида кредитлаш билан шуғулланар, одамларнинг ҳожатини чиқариб, оилаларга қувонч олиб келар эди. Лекин кўпчилик ҳам бу қувончдан баҳраманд бўла олмасди. Айрим одамларда кредит олиш учун гаров бўлмаса, айримларга пул етмасди. Кунлардан бир куни хонамизга юпун кийинган, уятчан, тортинчоқ, озғингина аёл кириб келди. Кредит олмоқчилигини, лекин гаровга қўядиган мулки йўқлигини, имконият бўлса, истисно тариқасида айнан у учун гаровсиз кредит беришни илтимос қилди. Мен эса бунинг имкони йўқлигини, белгиланган қонун-қоидалардан четга чиқолмаслигимизни айтдим. Аммо у умидвор бўлиб бир ҳафтача келиб кетаверди. Раҳбарга, бошқа ходимларга ҳам учради. Охири келиб, яна менга дардини айтди.\n– Қариндош-уруғ, ака-укаларингиз йўқми? – сўрадим ожизадан.\n– Бор, аммо уларнинг ўзлари биздан хабар оладиган аҳволда эмас.\n– Кредитни нимага ишлатмоқчисиз?\n– Такрорий экин экиш учун ер олганман, шуни экишим керак. Ер ҳайдатаман, уруғ оламан. Пул берасизми? – у шундай дея илтижоли кўзларини менга тикди.\nЎйланиб қолдим. Алдамаяптимикан?\n– Хўп, опажон, аввал оилавий шароитингизни ўрганиб чиқайлик, кейин, – дея унинг уй манзилини олиб қолдим.\nКеч бўлди. Иш тугади. Айтилган жойни топиб бордим. Уй, ҳақиқатан ҳам, қишлоқнинг бир чеккасида, ҳатто дарвозаси ҳам йўқ эди. Овоз бергандим, бир қиз ва бола чиқди. Чамаси 12-14 ёшларда эди. Энди ўзимни таништиришни бошлаган эдим, опа томорқасидан этагини тўлдириб, помидор териб чиқди. Саломлашдик. Уйга таклиф қилди. Ўйланиб турган эдим:\n– Хижолат бўлманг, уйимизнинг кўчадан фарқи йўқ, – дея ҳазиллашиб эшикни очди. Уйга кирдим-у, даҳшатдан ҳайратга тушдим. Бир хона ва бир даҳлиз қилиб қурилган томи пастаккина уйнинг девори сомон сувоқда, поли ҳам йўқ эди. Ўтириш учун ёзги сўрини олиб кириб қўйишган экан. Деразаларнинг айрим синган кўзлари ўрнига плёнка тортилган. Аммо тураржой кўримсиз бўлса-да, жуда саранжом-саришта эди. Дастурхонга тўрт дона қайнатиб пиширилган маккажўхори қўйишди...\nКўриниб турибди, бу оилада гўшт ёки тансиқ таом тугул ёғли овқат ейиш ҳам амри маҳол эди. Опанинг олинг-олинги билан минг хижолат ичра жўхоридан татиб кўрдим. Еяпман-у, ёшлигимда онамнинг тушлик вақтида пишириб берган жўхориси таъмини ҳис килдим ва тушундимки, демак, ўша пайтлар у киши ҳам рўзғор тешигини ямаш учун шундай йўл тутган экан...\nОпанинг айтишича, умр йўлдоши вафотидан сўнг икки боласини ёнига олиб уйма-уй юриб, бировларнинг томорқасидаги ишларини қилар, кунлик топгани кунига зўрға етар экан.\n– Деҳқончилик қиладиган ерингиз қаерда? – сўрадим ниҳоят.\n– Уйимизнинг орқасида, юринг, кўрсатаман, – деди шоша-пиша.\nКўрдим. Фермер инсофли экан, сувга яқин жойдан буғдойдан бўшаган бир гектар ерни бепул деҳқончилик қилиш учун берибди...\n– Бу ерга нима экасиз?\n– Шоли экаман. Шоличилик сердаромад соҳа, беш ойда ҳосил беради.\nОпанинг интилиши, қизиқишини кўриб, унга чин дилдан ёрдам бергим келди ва эртасига боришини айтиб хайрлашдим. Шу кунларда туғилган қизимнинг ақиқаси учун боқаётган қўчқорим эсимга тушди. Тўғри қассобникига бордим ва уни уйга бошлаб келиб, савдолашиб сотиб юбордим...\nУйдагилар ҳайрон. Аёлимдан яшириб, бўлган воқеани ота-онамга сўзлаб бердим, қўчқорнинг пулини опага беришимни айтдим. Бу гапларимни эшитиб, улар ҳам мени қўллаб-қувватлаб дуо қилишди. Эртаси куни ишхонада опага пулни тутқаздим. Аввалига ҳайрон бўлди, “Тушунмадим. Мен сизга кредит оламан девдим-ку, шунча пулни қачон қайтараман?” дея сўрай кетди. “Топган пайтингиз берарсиз”, дея кузатиб қўйдим...\nҚайда, опа орадан кўп вақт ўтмасдан яна йўқлаб келди. Ҳайрон бўлдим. “Укажон, худойим бирингизга минг берсин, илоё, деҳқончиликни бошлаб юбордим. Лекин туну кун ҳаловатим йўқ, бугун озроқ пул обкелувдим, насиб этса, куз адоғигача ҳаммасини узаман, розимисиз”, деса бўладими. Хуллас, йил охирламай қарзини узиб кетди...\nБу воқеани мен айтиб беряпман-у, аёлимга қарасам, кўзларида жиққа ёш. Қизимизнинг ақиқаси учун аталган эҳсонни ҳақиқий эгасига топширганимни айтди. Тўйга қуруқ бормасдан, тўёна олиб боришим кераклигини тушунтирди...\nЯкшанба ҳам келди. Тонг саҳарда завжам берган тўёнани олиб, наҳорги ошга бордим. Уйни зўрға топдим, анча ўзгариб кетибди. Етти йил аввалги чордевордан асар ҳам йўқ – унинг ўрнида саккизта кенг хона ва дарвозахонадан иборат данғиллама қилиб қурилган ҳовли турарди. Эл қатори ошга кирдим. Чиқаётганимда бир йигит қуюқ сўрашиб, четга тортди. У кўзимга иссиқ кўринди. Танидим – опанинг ўғли. Катта йигит бўлиб кетибди.Тўй билан қутлаб, онасининг ҳол аҳволини сўрадим. У хижолат тортиб, синглисини турмушга узатаётганини айтди. Шу пайт уйнинг орқа томонидаги эшикдан бир аёл ва қиз биз томонга қараб шоша-пиша келди. Ўша опа! Елкамдан қучиб, юм-юм йиғлади, худди йўқотган жигарини топгандек. Ҳамманинг кўзлари бизда эди. Аёлни тинчлантириб, биргалашиб меҳмонхонага кирдик.\n– Шунча ўзгаришлар бўлибди, тинчликми, лотореяга пул ютиб олдингизми? – ҳазил қилган бўлдим.\n– Қайдам? – елкасини учирди у. – Сиз берган пул лотореядан ҳам кўра баракалироқ чиқди. Ўшандан бошланган деҳқончилик йилдан йилга кенгайиб, ҳозирда ўнлаб гектарли мулкдорга айландим. Меҳнатдан барака топдик, укажон. Мана шу уйни кўтариб, ўғлимга автомашина олдик, қизимни ўқитиб, тўйини ҳам кўряпмиз. Бу яхши кунларимизнинг пойдевори сиз берган пул! Умрингиздан барака топинг!


Ўзбекистон чемпионатининг 6-туридан ўрин олган "Сурхон" – "Андижон" учрашуви ўз якунига етди. Ушбу саҳифа орқали ўйинни матнли трансляция қилиб бордик.\n"Сурхон" – "Андижон" 0:0 (0:0, 0:0)\n"Сурхон": Асилбек Амонов, Абдукаххор Хожиакбаров (Аббосбек Махсталиев, 46), Аюбхон Нўъмонов (Абдулазиз Юсупов, 78), Рахматилло Бердимуродов, Шавкат Саломов, Аброр Исмоилов, Владимир Бабунья, Хусниддин Гофуров, Аъзам Алиев, Дарко Стоянович, Шерзод Хакимов.\n"Андижон": Руслан Матниёзов, Бобур Амонов, Ильдар Маматказин, Бобур Акбаров, Аброр Хусинов, Фарход Бекмуротов, Абдуллох Олимов, Ойбек Киличев (Асрор Ғофуров, 81), Дилшод Рахматуллаев, Рузимбой Ахмедов, Шахзод Убайдуллаев (Сардор Сулейманов, 46).\nОгоҳлантиришлар: Қиличев (21), Раҳматуллаев (29), Исмоилов (37), Аҳмедов (57), Саломов (63), Алиев (78), Бубанья (85), Матниёзов (89)\n90+2'. Хавфли вазият! Меҳмонлар жарима майдони ичида хавфли вазият юзага келди, бироқ сўнгги зарбага аниқлик етишмади\n88'. Майдон эгалари босимни кучайтиришмоқда\n85'. Бубанья Асрор Ғофуровга қўполлик қилгани учун огоҳлантирилди\n80'. Хавли вазият! Ҳозиргина майдонга тушган Юсупов жуда қулай имкониятни кўкка совурди\n77'. Нўъмоновнинг зарбаси ўта ноаниқ кетди\n76'. Мезбонлар хавфли жарима зарбасига эга бўлишди\n72'. Ойбекнинг ошириб берган тўпи Сардорга келиб тушганди, бироқ Сулаймонов бош билан аниқ зарба бера олмади\n70'. Саломов жарима майдони ичида яқин масофадан зараб берди, бироқ тўп дарвоза тепасидан ўтиб кетди\n66'. Аброр Исмоиловнинг олисдан йўллаган зарбаси Руслан Матниёзов дарвозасининг ёнгинасидан ўтиб кетди\n57'. Рўзимбой Аҳмедов рақиб ҳимоячисига қўполлик қилгани учун сариқ карточкага лойиқ кўрилди\n48'. Таймни меҳмонлар фаол бошлашди\n45+3'. Биринчи бўлим ўз якунига етди\n45'. Биринчи бўлимга уч дақиқа қўшиб берилди\n40'. Хавфли вазият! Ҳусинов чап қанотдан мезбонлар жарима майдонига ёриб кирди ва марказга узатма қилди, у ерда Рўзимбой Аҳмедовнинг яқин масофадан йўллаган зарбасини дарвозабон қайтариб юборди\n37'. Исмоилов майдон марказида ўта қўпол ўйнади ва дарҳол сариқ карточка олди\n36'. Яна қўполлик, вазият Танташевнинг назоратидан чиқиб кетмоқда\n32'. Убайдуллаевга нисбатан ишлатилган қўполлик бош ҳакамнинг эътиборидан четда қолди, бу эса меҳмонлар мураббийлар штабини жумбушга солди\n29'. Раҳматуллаев марказда Йўъмоновга нисбатан қўпол ўйнади ва сариқ карточка олди\n23'. Мезбонлар жарима зарбасини ижро этишди, Ҳакимовнинг йўллаган зарбаси Раҳматуллаевга тегиб қайтди\n21'. Қиличев қўпол ҳаракати учун огоҳлантирилди\n18'. ЗАРБААААААА! Нўъмоновнинг узоқ масофадан берган зарбасини дарвоза тўсинига тегиб қайтди\n16'. Ўйин кескин кураш ва қўполликларга бой бўлмоқда\n12'. "Сурхон" вакиллари бурчак зарбасини ижро этишди, ҳимоячилар қийинчилик билан тўпни майдон ташқарисига чиқариб юборишди\n8'. Қиличев жаримадан тўпни дарвоза томон йўналтирди, бироқ кучсиз зарбани дарвозабон эгаллаб олди\n3'. Саломов ва Раҳматуллаев ўртасида тўқнашув юзага келди, Дилшодга тиббий ёрдам кўрсатилмоқда\nУчрашувни Ильгиз Танташев бошчилигидаги ҳакамлар гуруҳи бошқариб боради.\nЕвропа Чемпионлар лигаси, 1/4 финал. "Боруссия" Д – "Манчестер Сити" 1:2


Chizgilarim-sezgilarim | Notiq.uz\nМутафаккирлардан бирининг “кимки ҳаётдан олмаса таълим, унга ўргата олмас ҳеч бир муаллим” деган ҳикмати бежиз эмас. Кўрган-кузатган, эшитган-билганларингиздан ҳикмат излайсиз. Ниманидир уқасиз, англайсиз. Ният амалга яраша деган гап бор, ният хайрлик бўлса, оқибат ҳам хайрлик бўлади. “Ғурбат излаганга ғурбат бу дунё, иллат излаганга иллат бу дунё, ким нени изласа топар бегумон, Ҳикмат излаганга ҳикмат бу дунё” дейиши билан шоир ҳақ.\nКўплаб устозларнинг таълимидан, суҳбату сабоқларидан баҳраманд бўлганим учун фахрланиб юраман. Ўзбек филологиясининг дарғаларидан бўлган устозлар Озод Шарафиддинов, Матёқуб Қўшжонов, Айюб Ғуломов, Муҳаммаднодир Саидов, Ғулом Каримов, Субутой Долимов, Бегали Қосимов, Натан Маллаев, Лазиз Қаюмов, Абдуқодир Ҳайитметов, Талъат Солиҳов, Иристой Қўчқортаевларнинг руҳлари шод, охиратлари обод бўлсин. Уларнинг ҳар бир дарслари алоҳида ҳикматлар сценарийси бўлганини кейинчалик англаб етдик. Улар умрини фанга фидо қилган олижаноб инсонлар экан. Шунинг учун ҳам уларнинг ўзлари, сўзлари, излари биз шогирдлар учун ғоят ибрат ва сабоқдир. Аҳли донишлардан бири “ўзимдаги барча яхши фазилатлар учун китобдан миннатдорман,” деган. Шунга монанд ҳолда “илму таълим йўлида эришган ютуқларим учун улардан миннатдорман” дегим келади. Шу ўринда устозимиз марҳум академик Матёқуб Қўшжоновни эсламасдан ўтолмайман. У инсонга мен шахсий “писер” — котиб эдим. Иккинчи жаҳон урушининг асоратими ёки урушда мерган бўлгани учунми кўзлари хира тортиб китобларни ўқишга қийналардилар. Бирон адибнинг асарини таҳлил ва тадқиқ этиш зарурати туғилса, мен асарни устознинг “Легенда” русумли магнитафонига ўқиб овоз ёздирардим. Кейин уни эшитиб асарни таҳлили бўйича фикрларини қоғоз юзига катта ҳарфлар билан қайд қилиб қўярдилар. Эрталаб ишга келганимиз заҳоти мақола ёзиш бошланарди, устоз айтар, мен эса қоғоз юзига туширардим. “Талаффузнинг тиниқ, нутқнинг аниқлигида ҳикмат кўп”, дедилар бир куни овоз туширилган янги кассеталарни олиб келганимда. “Тадқиқот сифати ва мазмунида сенинг ҳам хизматинг бор. Сен қандай ўқисанг, мен қандай эшитсам таҳлил ҳам шунга яраша бўлади. Шунинг учун бу масъулиятни ёддан чиқазма.” Хўп, дедим итоаткорона.\nКейинчалик, домла мени ниҳоятда ўзига яқин тута бошладилар. Фахр билан айтишим керакки, мен устознинг “шахсий писер”ига айлангандим. Кассеталарни тушдан кейин келтириб берсам, устоз уни эрталабгача тинглаб, шу аснода қоғоз юзига катта ҳарфлар билан нималарнидир ёзиб, чизгилар қилиб қўярдилар. Эрталаб соат тўққиздан бошлаб фикрларни қоғозга туширишга шай бўлиб менинг келишимни кутардилар. Улар айтиб турар, мен эса ёза бошлардим. Домлага ёрдам қилгандек бўлсамда, аслида улар менга ёрдам қилаётганларини англаб етдим. Мақола мавзусини белгилаш, фикрни қоғозга тушириш шакли, композицияси уни ёритиш усулларини устоздан ўрганиб борардим. Устознинг иш услуби мени ҳайратлантирарди. Умрининг сўнгги дақиқаларигача ижоддан фикрлашдан тўхтамадилар, ҳисоби. Уруш қатнашчиси, фахрийсиман деб ташвишли юмушларни, ижодни чеккага қўйиб кексалик ҳузур-ҳаловатини суриб юришлари мумкин эди. Лекин, устоз ўзларининг ибораси билан айтганда “қаттичилиқни кўрган”, меҳнатда ҳузур-ҳаловат топадиган инсонлардан эди. Баъзи кунлари бир соатга қолмасдан 10 саҳифалик мақолани ёзиш мумкин эди. Айрим кунлари домла жумлаларни тузиш, фикрни ифодалашга қийналиб ўтирардилар.\n“Домла, “илҳом” келган пайтда ёзсак, яхшимасми,”-деб ҳазиллашардим. “Йўқ,- дердилар. Чинакам олим ҳар куни беш бет ёзиб туриши керак, акс ҳолда қўл қаламдан чиқиб кетади. Фикр силлиқ ва равон бўлмасада, қоғозни қоралаб туришни канда қилмаслик зарур. Эртасига яна таҳрир қилиш мумкин”. Назмдагина эмас, насрда, танқидда ҳам оҳанг бўлишини домла бот-бот айтардилар. Баъзи сўзларнинг маънодошларини топишга қийналиб ўтирган чоғларида айтиб юборсам, хурсанд бўлиб, “энди қолганини ўзинг ёзиб тугатиб қўйсанг ҳам бўлади,” деб ҳазиллашардилар. Кейинчалик билдимки, сўзлаш тилларда, фикрлаш тилда бўларкан. Қайси тилда сўзласак ҳам, ўзимиз билган ва ўрганган тилда фикрлаймиз ва жумлаларни шунга мос тузиб чиқамиз. Фаҳмлашимча, устоз асосан, рус тилида фикрлар ва уни ўзбек тилига таржима қиларканлар. Баъзан “рус тилида шундай бўлади, ўзбек тилида қанақа ифода шакллари бор экан,” деб ўйчан ўтирган пайтлари ёдимда. Домланинг тадқиқотлари соддалиги, оммавийлиги, лекин чуқур мантиқийлиги билан ажралиб турарди. Уларнинг асарларини бадиий асар мутолаа қилгандек ўқийсиз ва тушунасиз. Академизм услубини домла унчалик хуш кўравермас эдилар.\nДомла ўзига, сўзига талабчан ва қатъиятли бўлишлари билан бирга шогирдларига ғамхўр ва меҳрибон ҳам эдилар. Ўргатиб туриб ўрганамиз деган гаплари ҳеч ёдимдан чиқмайди, устозу шогирдлик ҳалқаси ҳамма соҳада муҳим, дердилар.\nРоссия тарихи ҳақида сўз кетганда, ўзининг ғайрати ва тадбиркорлиги билан ўз давлатини империяга айлантирган Пётр 1 нинг бир фикри бор: мен шогирдман, устоз ахтараман. Англияга бориб кемачилардан кема ясаш сирларини ўрганиб уни Россияда жорий этиш борасидаги жонбозликларини эсланг. Мен императорман демасдан кўп нарсаларни ўрганишга, эгаллашга ҳафсала қилгани ибратлидир. То ҳануз ўрганишда давом этаман. Ўзининг педагогик фаолиятини актёрлик маҳорати билан уйғун ҳолда олиб бориб таълимнинг таъсирчанлигини таъминлай олиш иқтидорига эга бўлган устозимиз Омонулла Мадаев билан бир сафда туриб ҳамон ўрганишдаман. Ташаббускорлик ва ташкилотчилик фаолияти билан юксак бошқарув маданияти ҳамда маҳоратига эга бўлган, таълим-тарбиянинг таъсирчанлигини ошириш борасида ўқув ва иш юритиш тизимида кескин ўзгаришлар қилиб келаётган талабчан, моҳир раҳбар дўстим Рўзимурод Чориев билан ҳамкорлигимиз замини ҳам ўқиш ва ўқитиш, ўрганиш ва ўргатишнинг янги, замонавий педагогик технологиялари ва интерфаол услубларини амалиётда қўллаш ҳаракати биландир. Изланиш ва интилиш ҳар доим ўз самарасини беради. Ўз устида ишламаслик, ташаббус ва ҳаракатга нописандлик тараққиётга ғов ва эговдир. Ўқиш ва ўргатишдан чарчамайдиган, аксинча ундан завқ-шавқ оладиган мураббий чин фидойи ва истеъдодлидир.\nФалсафага мойиллик, фикрлаш санъатидан лаззатланиш кишига ҳузур ва илҳом бахш этади. Умр мазмунини, ҳаёт мезонини фақат фалсафа орқали сезиш, туйиш мумкин. Бунинг қадрига етиш ва айтиш илинжи айниқса, ёшинг олтмишга қараб кетаётган пайтларда чуқур моҳият касб этаркан. Деярлик барча адиблар ижодига назар ташласангиз, шу нарсага амин бўласизки, фалсафий мушоҳадага чорлайдиган мухтасар асарларини, қисқа қайдларни умрининг охирги дамларида ёзиб қолдиришга майл қилганлар.\nҲаётий кузатишлар ва олам ҳамда одам муаммоларига муносабат ҳар бир кишида фикру зикр ҳосил қилади. Кейинчалик уларни тўплаб борасиз, қоғозга тушириш илинжи сизга тинчлик бермайди. Бошқалар ҳам ўқиб ўз фикрларини билдирса деган ниятда битикларингизни уларга илинасиз.\nСизга сабоқ берган ўқитувчиларингиз каби мен ҳам оддий бир муаллимман. Онам раҳматлик Пошшахон ая ҳам ярим асрдан зиёд педагоглик фаолияти мобайнида касбига, юртига, оиласига, китобга садоқат руҳи билан умргузаронлик этиб, бизниям адабиёт ва санъатга қизиқтирган зоти шарифа эдилар. Уларнинг шеърга айланган ҳикматларини овозлари билан ўзларига сездирмасдан умрининг охирги паллаларида уяли телефонимга ёздириб олгандим. Онда-сонда эшитиб юрагим эзилиб ҳеч кимга билдирмасдан кўз ёши ҳам қилиб оламан. Болалигимиздан бошлаб қулоғимизга ҳикматли сўзлар, эртак ва ривоятларни қуйган онаизорим руҳига туну кун дуодаман. Ота-онам дуоси, устозларнинг рағбати билан униб ўсдим, кам бўлмадим. Озод юртнинг шод ва обод оилаларидан бирининг соҳиби, учта неваранинг бобосиман. Бир нарсани эслаб ўтмасам бўлмайди. 1989 йил 21 октябр куни Ўзбекистон Республикасининг “Давлат тили тўғрисида”ги қонуни қабул қилингандан кейин қонуннинг айрим бандларига мувофиқ ўтмишимиз калити, тарихий маданиятимизнинг очқичи араб алифбосидаги эски ўзбек ёзувини ўргатиш бўйича қизғин фаолият бошланди. Ана шу қизғин жараённинг олдинги сафларида турдим. “Эски ўзбек ёзуви”, “Туркий савод”, “Ҳарфлар тилга кирганда” “Ҳарфлар гулшани” каби қатор дарслик ва ўқув қўлланмаларим чоп этилди. Халқимиз саҳрода чанқаб келаётган мусофирдек ушбу рисолаларимни қабул этишди. Айни пайтда Ўзбекистон телевидениеси орқали “Алифбо сабоқлари” кўрсатувининг муаллифи ва бошловчиси сифатида телевизион дарсларни олиб бордим. Мени чин маънода Мустақиллигимиз кашф этди десам муболаға бўлмайди. 1995 йилгача ўша кўрсатувдан кўпчилик савод чиқазганди. Бир куни онаизоримнинг ёнига газета кўтариб бордим. Унда истеъдодли журналист ва шоир Жумабой Матёқубовнинг мен ҳақдаги “Жумҳурият муаллими” деган мақоласи чоп этилганди. Онажонимнинг мақолани ўқий туриб кўз ёшлари билан мени дуо қилганлари ҳанузгача кўз олдимдан кетмайди.\nБугунги кунда таълим ва тарбия жараёнида замонавий педагогик технологияларни жорий этиш, турли хил методлардан фойдаланиш зарурати ҳақида гапирилмоқда. Таълимнинг таъсирчанлиги масаласи, уни келажак авлодга турли хил усул ва услублар билан етказиш ҳақида бош қотирилмоқда. Бу замон тақозоси, давр талабидир.\nЎша пайтларда араб алифбоси ҳамда лотин графикасига асосланган ўзбек ёзувини ўргатишнинг самарали ва таъсирчан йўллари, қизиқарли шакллари борасида кўп ўйлардим. Ана шу изланишларимнинг самараси ўлароқ, “Сирли сандиқ” интеллектуал телевизион мусобақавий ўйини юзага келди. Ҳали телеканалларда ундай йўсиндаги шоу дастурлар, интеллектуал ўйинлар деярлик йўқ эди ҳисоби. Ўша пайтлари “Сирли сандиқ” телеўйини роса оммалашиб кетган эканки, яқин йилларгача мени кўча куйда учратиб қолишса, “ана, сирли сандиқ келаяпти” дейишарди. У савол-жавоблар тарзида, қизиқарли йўсинда ташкил этилганди. Россия телеканалидан эфирга кетаётган “Мўъжизалар майдони” шоу дастурининг бошловчиси Леонид Аркадьевич Якубовичнинг интервью билан кўрсатувимиздаги иштироки ҳам унинг янада оммалашишига боис бўлганди.\n“Сирли сандиқ” аслида, фольклорга хос рамз бўлса ҳам, ўзбек халқининг менталитетига мос тимсолларни ўзида акс эттирганди. Чунки, ўзбек халқи топган тутганини тўй қилиш, тўй кўриш орзусида сандиққа йиғиб боради. Мен уни шунчаки, телеўйин деб эмас, саводхонликни чиқазиш йўлидаги интерфаол методлардан, педагогик технологиялардан деб билганман. Бугунги кунда ҳар бир ўқитувчи билимдон бўлибгина қолмасдан, балки ўқувчиларга уни етказиш усулларини, таъсирчан таълим талабларини яхши билиши, қизиқарли ўйинлар тарзида ўтказишга моҳир бўлишини давр талаб этаётгани сир эмас. Ўқитувчи чинакам маънода актёрлик маҳоратига ҳам эга бўлиши зарур, акс ҳолда ўқувчи қалбига киролмайди. Ўқитувчи ўзини ёқимли, сўзини юқумли қила билмас экан, ҳеч нарсага эришолмайди. “Сирли сандиқ” саводхонлик саройининг сўнгги сарҳадидаги сара совринга сазовор саналдилар салоҳиятли, синашта, синчков, сезгир, сулув синглимиз Санобархон Саидова совғаи саломларнинг соҳибаси” деган аллитерация йўли билан эътироф этилган айтимимни ўқувчилар тез айтиш шаклида мактабларда фойдаланаётганларини эшитиб роса шод бўлгандим ўшанда.\nТўнғич ўғлим Алишернинг никоҳ тўйига Ўзбекистонда хизмат кўрсатган артист Обид Асомов ташриф буюриб ҳазил-ҳузуллар билан даврага файз киритиб турди-да, давра иштирокчиларига қараб шундоқ деганди: мен Раҳимбой акадан қарздорман. Бу тўйга қарзимни узиш учун келиб келин-куёвни табриклаяпман. Сабаби тўй ҳашамларда Раҳимбой аканинг “Сирли сандиғи”ни айтавериб иморатимнинг томини ёпиб олганман, деганида ҳамма гуриллаб кулиб юборишганди.\nАхборот коммуникацион технологиялардан фойдаланиш орқали телевизион мусобақавий дастурларни олиб бориш завқ-шавқи навбатдаги “Иқтидор” телевизион ўйинининг вужудга келишига сабаб бўлди. Шогирдим, иқтидорли журналист ва режиссёр, “Олтин қалам” мукофотининг совриндори Фарҳод Тўраев билан Ўзбекистон Республикаси Олий ва ўрта махсус ҳамда Халқ таълими вазирликлари билан ҳамкорликда талаба ёшларнинг маънавиятини ошириш борасида бу телеўйин ҳам ўз рутбасига эга бўлди. Ҳозирда миллий ғоя ва мустақиллик мафкурасини мустаҳкамлашга қаратилган, ўқувчи ёшларни ватанпарварлик руҳида тарбиялашдек хайрли ва маърифий мақсад билан ўқув муассасаларида олиб бораётганимиз “Ғоямиз — ҳимоямиз” номли электрон ижтимоий — маънавий лойиҳа ҳам юқорида қайд этилган интилиш ва изланишларимизнинг ҳосиласи десам, муболаға бўлмайди.\nҚўлингиздаги “Чизгиларим-сезгиларим” номли ушбу рисола тасодифан пайдо бўлган эмас. Кўп йиллар давомида кўрган-кузатганларим, кечмишларим асосида туғилган битиклар, бошқача айтганда каминанинг руҳият ойинасидир. Шу ўринда Йоган Вольфанг Гётенинг бир ҳикмати ёдга келади. У бир жойда маъруза қилади. Маъруза тингловчилар томонидан шундай илиқ кутиб олинадики, қарсаклар узра қарсаклар янграйверади. Хабарчи, газетчилар Гётени ўраб олишади ва сўрашади. Ушбу мазмундор маърузани тайёрлашингизга қанча вақт кетди? Гёте шундай жавоб беради: бутун умр бўйи ва икки соат. Демак, маърузани тайёрлашга икки соат ажратилган бўлса ҳам, унинг бир умрлик ҳаётий тажрибаси, малака ва кўникмаси маърузанинг муваффақиятли чиқишига боис бўлганлигини қайд этганини сезиш қийин эмас. Бу мулоҳаза қўлингиздаги чизгилар муаллифига ҳам тегишли эканини туйган бўлсангиз керак. Шуниям айтишим керакки, булар менинг субъектив фикрларим. Уларни қонун-қоида ўрнида қабул қилмаслигингизни ўтинаман. Чунки, улар ҳар хил вазиятларда, ҳар хил шароитларда, ҳар хил кайфиятларда қоғоз юзини кўрган. Чунки, ҳаммага хос бўлган некбин ва бадбин, яъни тушкунлик кайфиятлари менга ҳам бегона эмас. Уларни мутолаа қилишингиз асносида тасдиқ ва инкор этишингиз мумкин. Мен бундан хурсанд бўламан. Сабаби эътиборингиз мен учун қийматлидир. Эътибор эҳтиромга эшик бўлса, эҳтиром эса эъзозга эшик, эзгуликка бешикдир. Ҳар ким ўз қалб қаричи билан ўлчаб, ўз назари билан баҳолайди. Ўзгани баҳолаш аслида, ўзингни баҳолашдир. Фазилатдан ҳам иллат изловчилар бўлади, ёки аксинча. Меҳр кўзи билан дунёга боқсангиз у жилоланади. Инкор кўзи билан қарасангиз, зулматдан ўзгаси кўринмайди. Асл ғаввос бўлсанг дурни кўргайсан, кетар чоғ соф бўлсанг ҳурни кўргайсан, ҳаммаёқ зулмат деб шикоят қилма, ўзингда нур бўлса, нурни кўргайсан деб бежиз ёзмаган шоир. Тасдиқ ва хайрихоҳлик назари қалбларни пайванд этади. Инкор кўзи билан баҳоловчининг баҳоси холис ва одил бўлмайди. Шоир бу борада ҳақ: Инкор кўзила қараган кишига, Юсуфнинг юзи ҳам хунук кўринар, агар муҳаббатла қараса девга, дев ҳам фариштадек сулув кўринар. Демак, кимга, нимага қандай кўз билан қараш муҳим. Фикрловчи инсон менинг қалбимга, руҳиятимга яқин. Яшаш учун ейиш муҳимми, ё ейиш учун яшаш муҳимми? Бу борада ҳам ҳар кимнинг фикри турлича. “Фикрлаяпман демак, яшаяпман”, деган Рени Декарт афкор омманинг, жамиятнинг тараққиёти тафаккур билан боғлиқ эканлигига ишора қилганини сезиш қийин эмас. Ёхуд Алишер Навоий ҳазратларининг “ҳар ишниким қилмиш одамизод, тафаккур бирла билмиш одамизод” деган мулоҳазалари ҳам бежиз эмас. Кимки яхши фикрласа, унинг сўзи ҳам равон бўлади. Фикри тиниқнинг нутқи аниқ бўлиши ҳам шундан. Сизни мулоҳазага, мунозарага, мантиқий мушоҳада юритишга ундовчи ушбу қайдлар нутқий маҳоратингизни ўстиришга, фикрлашингизни кенгайтиришга хизмат қилса ажаб эмас. Сиз чизгиларнинг ҳар бирини ўзингизнинг таҳлилий ва танқидий назарингиздан ўтказинг. Уларни “семиртириш” ва “ориқлатиш” йўсинидаги интерфаол услубдан фойдаланган ҳолда ақлингиз чиғириғидан ўтказинг. Худди минбарда тургандек овоз чиқариб сўзлашга интилинг, машқ қилинг. Машқ машаққатли жараёндан иборат эканлигини эсда тутинг.\nЯқин ўн беш йилликда нотиқлик санъати, воизлик маҳорати муаммолари билан шуғулланиб келаётган тадқиқотчи сифатида шу нарсага ишонч ҳосил қилдимки, ўқиган, кўрган, эшитган нарса-ҳодисалар ҳақида завқу шавқ билан сўзлаш, ҳикоя қилиб беришни мунтазам машқ қилиш нутқий маҳоратингизни оширибгина қолмай, фикрлаш доирангизни ҳам кенгайтириб бораркан. Нотиқу нутқу мантиқ бир ўзакдан ясалган арабча сўз бўлганидек, шоиру шеъру шуур ҳам худди шундай. Хоҳ насрий, хоҳ назмий ёхуд драматик нутқ бўлсин барида фикр илдамлиги муҳим ўрин тутади. Нотиқнинг икки қаноти бор бири тафаккур, иккинчиси талаффуздир. Бири ўйлаш билан иккинчиси сўйлаш орқали рўёбга чиқади. “Нутқий маҳорат” номли рисолам ана шу масалаларга бағишланганди. Қилинган қайдларим яъни, чизгиларим сезгиларимнинг инъикосидир.\nШу ўринда ушбу чизгиларга бефарқ бўлмаган китобсеварларимга буюк ва суюк мутафаккиримиз Алишер Навоий ҳазратларининг ушбу битикини ҳам истак, ҳам дуо ўрнида илинган бўлардим.\nАгар ҳикматқа бўлса илтифотинг, Ки бўлсун Нуҳ умрича ҳаётинг.


Кексалари қадрланаётган юрт – Сурхон тонги\nБош саҳифа / Жамият / Кексалари қадрланаётган юрт\nАвгуст 4, 2017\tЖамият Изоҳ қолдириш 835 Кўрилди\nЮртимизда инсон қадриятлари — бош мезон эканлигини олиб борилаётган ислоҳотлар жараёнида ҳам кузатиш мумкин. Айниқса, ёши улуғларни эъзозлаш, уларга ҳар жиҳатдан иззат-икром кўрсатиш анъаналаримизнинг гултожи саналади.\n— Уларни моддий ва маънавий қўллаб-қувватлаш қонунларимизда ҳам ўз ифодасини топган, — дейди бюджетдан таш қари пенсия жамғармаси Қизириқ туман бўлими бошлиғи ўринбосари Чори Ражабов.\n— Ўзбекистон Республикаси Конституциясининг 39-моддасида: “Ҳар ким қариганда, меҳнат лаёқатини йўқотганда, шунингдек, боқувчисидан маҳрум бўлганда ва қонунларда назарда тутилган бошқа ҳолларда ижтимоий таъминот олиш ҳуқуқига эга” деб аниқ кўрсатилган. Туманимизда истиқомат қилаётган аҳолининг 12.792 нафари пенсия ва турли ижтимоий нафақа олишади. Хабарингиз бор, икки ойдан буён ижтимоий нафақалар акциядорлик тижорат “Халқ банки” томонидан тарқатилмоқда. Ҳозирда бундай қулайликдан нафақачилар мамнун. Туман ҳокимлиги ва бир қатор ҳамкор ташкилотлар билан ҳамкорликда ишлаб чиқилган режа дастурлар асосида ўзгалар ёрдамига муҳтож, якка ёлғиз ва кекса нуронийлар ҳолидан хабар олиниб, уларга моддий ва маънавий кўмаклар берилмоқда.\nБўлимда фаолият юритаётган ходимлар ҳамда турли масалалар билан мурожаат этувчилар учун барча шароитлар яратилган. “Ишонч телефони” ҳамда “Очиқ эшиклар куни”дан келиб тушаётган саволларга мутахассислар томонидан атрофлича жавоб берилмоқда.\nОлдинги Амударё бағридаги жўшқин жилғалар\nКейинги Китоб-маънавият кўзгуси


Huawei бош директори Samsung Galaxy Fold смартфонининг асосий камчилигини айтди\n20:24 / 02.03.2019 7356\nHuawei бош директори Ричард Ю Business Insider нашрига берган интервьюсида компания Mate X буклама смартфони учун дизайнни қандай танлаганини айтиб берди. Компания томонидан бир нечта вариантлар кўриб чиқилган бўлиб, вариантлардан бири экрани ичкарига букланадиган Samsung Galaxy Fold каби бўлган. Бироқ бир сабаб билан бу вариантдан воз кечилган.\nБундай смартфон ўта оғир бўлар, бу эса уни чўнтакда олиб юриш учун ноқулайлик туғдирарди. Бош директор бу ғояни ёмон деб атади. Huawei Mate X Samsung Galaxy Fold’га нисбатан енгилроқ ва юпқароқ бўлди.\nАфтидан, яқин вақт ичида буклама смартфонларга нисбатан янги танқидларни эшитишимиз мумкин. Аввалроқ Motorola вакили ичкарига букланадиган дисплей шилиниб кетишини айтганди.\nЭслатиб ўтамиз, аввалроқ Galaxy Fold 2 минг доллар нарх билан сотувга чиқиши хабар қилинганди.\nHuawei ўз операцион тизимини ишлаб чиқаётганини маълум қилди


Халқаро Қизил Хоч қўмитаси иттифоқчилар қўшинлари томонидан қуршовга олинган Басра шаҳрига инсонпарварлик ёрдамининг дастлабки қисмини эртага жўнатади.\n22 январ 2021, Тошкент вақти: 04:52\nҚизил Хоч вакилига кўра, Басра аҳолисига икки юк машинасида дори-дармон етказиб берилади. Урушаётган томонлар билан ёрдамни олиб бораётган автокарвон хавфсизлигини таъминлаш юзасидан келишувга эришилган.\nБуюк Британия Мудофаа вазири Жефф Хунн бугун Британия ҳарбийлари Басра атрофида ўрнашиб олдилар ва лозим топган пайтида шаҳар марказига қараб юришни бошлайдилар, деб баёнот берди.\nХунга кўра, иттифоқчилар қўшинлари уруш бошланганидан буён Ироқ ҳарбийларидан 9 минг нафарини асирга олганлар.


Ш.Альжанова: «Балалардың жеңис Ҳаққында билимин жетилистиргим келди»- Kruz.uz\nШ.Альжанова: «Балалардың жеңис Ҳаққында билимин жетилистиргим келди»\n13:50, 10.12.2016 1396 0 Мойнақ районы\nМектеп муғаллимниң балалар менен жақсы ислескени яки оларға тыянақлы билим бере алғаны оқыўшыларының өмирден өз орынан таўып, маман қәниге болып жетискенлиги менен белгиленеди. Лекин, балалар менен тиллесип, олардың кеўлине жол таўып, жақсы билим бериў қыйын. Буның ушын ҳәр муғаллим өз методынан, тәсилинен пайдаланады. Усындай өз оқыўшыларының кеўлине орыс тили ҳәм әдебияты пәнине болған қызығыўшылықты жайластыра алған инсанлардың бири пайтахтымыздағы 1-санлы қәнигелестирилген мәмлекетлик улыўма орта билим бериў мектебиниң муғаллим Шынар Альжанова.\nЖақында Шынар Альжанованың мийнети жоқары баҳаланды. Ол «Русский мир» қоры, «Российская газета», Россия сыртқы ислер министрлиги, Москва қаласы сыртқы экономикалық ҳәм халықаралық байланыслар департаментиниң қоллап-қуўатлаўы менен ҳәр жылы шөлкемлестирилип киятырған уллы орыс классиги А.С.Пушкинниң ҳүрметине орыс тили ҳәм әдебият пәни муғаллимлери арасында шөлкемлестирилип киятырған таңлаўдың лауреты болыў бахтына еристи.\nШынар Альжанова үлкен тәжирийбеге ийе устазлардың биринен есапланады. Ол 1991-жылы Волгаград педагогикалық институтының орыс тили ҳәм әдебияты қәнигелигин питкерген. Өз педагогикалық искерлигин сол жылы пайтахтымыздағы 19-санлы орта мектепте орыс тили ҳәм әдебияты пәни муғаллими болып баслаған. Буннан соң болса он жыл даўамында 34-санлы мектепте минсиз жумыс ислеген. 2006-жылдан баслап болса пайтахтымыздағы қәнигелестирилген мектеп орыс тили ҳәм әдебияты пәнинен сабақ берип келмекте.\nОл муғаллимшиликтиң машақатлы кәсип екенлигин жақсы биледи. Солай болса да балалар менен ислескенди, олардың кеўлине жол тапқанды жақсы көретуғыны толып тасып айтып берди. Бир неше жыл мектепте лаўазамлы жумысларда ислегенин де жасырмады, лекин, «оқыўшыларға сабақ берип, олардың арасында болғанды қәлегеним ушын бул жумыслардан бас тарттым» деп атап өтти.\n- Бул таңлаў ҳаққында бир неше жыллардан берли билемен. Ҳәр жылғы таңлаў белгили бир тема шеңберинде шөлкемлестириледи. Быйылғы таңлаўдың темасы «Жеңис тили. Сизиң оқыўшыларыңыз 1945-жылдың майы ҳаққында не биледи?» болды. Расын айтыўыс керек, оқыўшыларым урыс туўралы, онда аталарының қатнасқанын онша билмейтуғын еди. Усыны есапқа алып урыс ҳаққындағы шығармаларды тәсирли етип оқып берип, оқыўшыларда түсиник пайда ете басладым. Кейин ала болса оқыўшыларым ата-анасын сорап урысқа қатнасқан аталары ҳаққында сорап, оларды сүўретлерин де алып келип көрсетти. Урыс ҳаққында қосықлар фестивалында шөлкемлестирдик. Урыс ҳаққында аталарымыздың жеңис ушын жанын пидә еткенин келешек әўладқа жеткериўге болған умтылысым нәтийже берди деп ойлайман, -дейди Шынар Альжанова.\nШынар Альжанованың Москва қаласына болған сапары зая кетпеди. Себеби, ол жақта болып дүньяның 50 мәмлекетинен келген муғаллимлер менен танысып тәжирийбе алмасыў бахтына миясар болды.\n- Москва қаласына сапарымыз үлкен тәсирге бай болды. Таңлаўдың рәсмий бөлими менен биргеликте тәжирийбе алмасыў, мәдений илажлары да шөлкемлестирилди. Тәжирийбе алмасыў ушын Москва қаласындағы 1231-санлы француз тилине қәнигелестирилген мектепте болдық. Сабаққа кирдик, муғаллимлери менен сабақларды өтиў методлары менен де таныстық. «Русский мир» фонды, «Российская газета» да қабыллаўда болдық. Соның менен бирге Москва қаласы күни концертине, дүньяға белгили болған А.С.Пушкин атындағы музейде болып, дөретпелер менен жақыннан таныстық, - дейди Шынар Альжанов.\nОл таңлаўдың жеке раўажланыўына, тәжирийбесин және де раўажландырыўына болған умтылысын және де беккемлегенин айрықша атап өтти. Буның айқын дәлили сыпатында оқыўшыларының Россия ҳәм басқада мәмлекетлер мектеплери оқыўшылары ушын жылда өткерилип киятырған «Русский медвежонок» таңлаўына қатнасып атырғанын атап өтти. Оның оқыўшылары бул таңлаўға интернет арқалы сораўларға жуўап берген, нәтийжелери болса тез арада шығатуғынлығын атап өтти.\nРеспубликамызда Шынар Альжановаға уқсаған муғаллимлеримиз көп болса, оқыўшыларымыздың халықаралық таңлаўлар менен пән олимпиадаларында нәтийжели қатнасыўына имканият жаратылады.\nКеше, 14:01 1381\n11:32, 23.05.2020 1416\n14:01, 21.05.2020 3904\n19:48, 20.05.2020 3267\nпаспорт Өзбекистан чемпионаты Валижон Шамшиев Әжинияз Ибрайым Юсупов мал гөши ақсақал елши жарыс Абат мәҳәлле\n11:05, 20.05.2020 3058


Хитойда юқори мартабали амалдор пора олгани учун ўлим жазосига ҳукм қилинди\n12:26 / 11.11.2016\nХитой Халқ сиёсий маслаҳатлашув кенгашининг Гуандун вилоятидаги қўмитаси собиқ раиси Чжу Минго 21 миллион доллар миқдорида пора олганликда айбдор деб топилган ва уни қатл этиш ҳукми чиқарилган. Бу ҳақда China News Service агентлиги хабар тарқатди.\nСуд жараёни ХХРнинг Гуанси-Чжуанск мухтор ҳудудидаги Лючжоу шаҳрида бўлиб ўтган. Суд собиқ амалдорни йирик миқдорда пора олишда айбдор деб топган, пора берган томон маълум қилинмаган. Шунингдек, мансабдорни умрбод сиёсий ҳуқуқлардан маҳрум этиш ҳукми чиқарилган. Унинг мол-мулки мусодара этилади.\nОдатда Хитойда ўлим жазоси ҳукм ўқилганидан кейин қисқа муддат ичида ижро этилади. Бироқ баъзан ҳукмни ижро этиш муддати икки йилгача қилиб белгиланиши мумкин — бунда судланувчи олий жазонинг умрбод қамоқ жазоси ёки узоқ муддатга озодликдан маҳрум этиш билан алмаштирилишига умид қилиши мумкин.\nЧжу Минго 2015 йил декабрида "қонун доирасидан жиддий равишда четга оғишгани" учун лавозимидан четлатилганди. Кейинроқ у ўз айбига иқрор бўлди.\nХитойда 2012—2013 йилларда Си Цзиньпин бошлиқ «бешинчи авлод» раҳбарлари ҳокимият тепасига келганидан сўнг, мамлакатда коррупцияга қарши кенг миқёсли кураш бошланган.\nпора Хитойлик амалдор\nБутун дунёда йилига қанча пора берилиши ҳисоблаб чиқилди\nХОҚ Бразилия миллий олимпия қўмитаси фаолиятини вақтинча тўхтатди\nTelia Ўзбекистондаги пора иши бўйича қарийб 1 млрд. доллар тўлайди\nДунё бўйлаб бир йилда қанча пора олиниши ҳисоблаб чиқилди


Термизда бўлиб ўтган Ўзбекистон — Афғонистон музокараларида қандай масалалар муҳокама қилинди? — Sof.uz\nТермизда бўлиб ўтган Ўзбекистон — Афғонистон музокараларида қандай масалалар муҳокама қилинди?\n17.10 08:16 679 Ўзбекистон\nАввалроқ Термиз шаҳрида Ўзбекистон ва Афғонистон музокаралар бўлиб ўтаётгани, делегацияларга Ўзбекистон Республикаси Бош вазири ўринбосари — инвестициялар ва ташқи савдо вазири Сардор Умурзоқов ва Афғонистон Ислом Амирлигининг Муваққат ҳукумати раҳбари ўринбосари вазифасини бажарувчи Абдул Салам Ҳанафий бошчилик қилаётгани ҳақида хабар берган эдик.\nЎзбекистон Ташқи ишлар вазирлиги ушбу мулоқотнинг тафсилотларини очиқлади.\n«2021 йил 16 октябрь куни Термиз шаҳрида Ўзбекистон ва Афғонистон делегацияларининг ишчи учрашуви бўлиб ўтди.\nМузокаралар чоғида турли вазирлик ва идоралар вакиллари савдо-иқтисодий алоқалар, чегара хавфсизлигини таъминлаш, энергетика, халқаро юк ташиш ва транзит соҳасидаги ҳамкорлик масалаларини муҳокама қилдилар. Шунингдек, таълим ва гуманитар соҳадаги алоқаларни ривожлантириш юзасидан фикр алмашилди.\nИнфратузилма лойиҳаларини амалга оширишга, хусусан, «Сурхон – Пули-Хумри» электр узатиш тармоғи ҳамда «Термиз – Мозор-Шариф – Кобул – Пешовар» темир йўлини қуришга алоҳида эътибор қаратилди.\nУчрашувлар натижасида муҳокама қилинган масалалар бўйича бир қатор икки томонлама келишувларга эришилди.\nАфғонистон делегацияси Ўзбекистон томонига самарали музокаралар ва меҳмондўстлик учун чуқур миннатдорлик билдирди», дейилади Ўзбекистон ТИВ хабарида.


Қозоғистон ва Ўзбекистон ҳамкорликда фармацевтика корхонасини очади\nҚозоғистон Ўзбекистонда фармацевтика саноатини ривожлантириш масаласини кўриб чиқмоқда. Бу ҳақда Ўзбекистон Республикасининг Қозоғистондаги Фавқулодда ва Мухтор элчиси Саидикром Ниёзхўжаев маълум қилди.\n– Коронавирусга қарши курашда Ўзбекистон ва Қозоғистон ўртасидаги ўзаро муносабатларга эътибор қаратмоқчиман. Икки мамлакат Соғликни сақлаш вазирликлари эпидемияни бартараф этиш юзасидан тажриба алмашдилар. Қозоғистон соғликни сақлаш вазири Ўзбекистонга ташриф буюрди ва мамлакатда эпидемиологик вазиятни яхшилаш юзасидан икки томонлама учрашув ўтказди. Бундан ташқари, пандемия пайтида қардош қозоқ халқи ўзбек биродарларига гуманитар ёрдам кўрсатди. Шунга кўра, бизнинг мамлакатимиз ҳам Қозоғистонга COVID-19га қарши курашда ёрдам берди. Бугунги кунда икки мамлакат бу борада тажриба алмашишни давом эттирмоқда. Улардан бири – Ўзбекистон ва Қозоғистонда фармацевтика корхоналарини очиш масаласидир, – деди Саидикром Ниёзхўжаев Ўзбекистон пойтахтидаги элчихонада ўтказилган матбуот анжуманида. Элчининг сўзларига кўра, ҳозирда бу масала икки томонлама кўриб чиқилмоқда.\n2021-08-24, 04:10 188


Нукусдаги мактаб электр қозонхона билан иситилмоқда – Қорақалпоғистон Ахборот Агентлиги\n20 октябрь 2021, 18:20 79\nНукусдаги мактаб электр қозонхона билан иситилмоқда\nҚорақалпоғистон Республикаси Нукус тумани Халқ таълими бўлимига қарашли 15-сон мактабнинг бугунги кунда иккита филиали бўлиб, шуларнинг биттаси туман марказидан 15 км узоқликдаги «Шуйит овули»да жойлашган.\nҲозирги кунда бу таълим даргоҳида бошланғич синфларда 14 ўқувчи билим олмоқда.\nЖорий ўқув йили бу мактаб жамоаси учун бир қатор яхши янгиликлар билан бошланмоқда. Хусусан, янги ўқув йили олдидан филиал биноси қурилиш-таъмирлашдан чиқарилиб, атрофи темир тўсиқлар билан ўраб берилди.\nШунингдек, мактабга ўқиш хоналарини электр энергияси ёрдамида иситадиган замонавий қозонхона (котёл) қурилди.\nТуман Халқ таълими бўлими бошлиғи Мурат Таджетовнинг таъкидлашича, бўлимга қарашли 31 та умумий ўрта таълим мактаби ва битта Баркамал авлод болалар мактаби мавжуд бўлиб, шуларнинг 17 таси табиий газ, 15 таси қаттиқ ўтин ва кўмир билан иситилади. 2021-2022 йилнинг куз-қиш мавсумига тайёргарлик кўриш мақсадида табиий газ босими етиб бормайдиган мактабларнинг омборхоналарига 571 тонна кўмир ва брикет жойланган.


23 Май 12:08\nNUR-SULTAN. Kazinform – Қозоғистонда ички туризм тикланди ва «коронавирус инқирозидан олдинги» кўрсаткичлардан ошиб кетди, бироқ ташқи туризм ҳали ҳам пандемиягача бўлган даражадан анча узоқда, деб ёзади Kazinform ranking.kz нашрига таяниб.\nҚР Стратегик режалаштириш ва ислоҳотлар агентлиги Миллий статистика бюроси 2021 йилдаги саёҳат харажатлари бўйича умуммиллий статистик тадқиқот ўтказди.\nТадқиқотга кўра, мамлакат ичида саёҳат қилганлар сони 9 миллион кишини ташкил этди – бу 2020 йилга нисбатан 12,6 фоизга ва «корона инқирози» 2019 йилга нисбатан 4,8 фоизга кўп. Хорижий мамлакатга саёҳат қилувчилар сони 878,8 минг кишини ташкил этди - 2020 йилга нисбатан 8,3 фоизга кўп, бироқ айни пайтда «коронавирус инқирози»дан олдинги 2019 йилга нисбатан 3,4 баравар кам.\nКўпинча қозоғистонликлар Қозоғистон Республикаси ичида ҳам, мамлакат ташқарисида ҳам шахсий мақсадларда саёҳат қилишади. Жумладан, Қозоғистон бўйлаб 8,5 миллион киши шахсий мақсадларда саёҳат қилган, улардан 4,4 миллион нафари дўстлари ва қариндошларини йўқлаб, 2,3 миллиони дам олиш учун кетган, 753,4 минг киши дўконларга ташриф буюрган ва ҳоказо.\nЧет элга ташриф буюрганлар орасида 741,4 минг киши шахсий мақсадларда саёҳат қилган, улардан 390,9 минг нафари таътилини ўтказиш ва дам олиш учун кетган, 265,5 минг нафари дўстлари ва қариндошлариникига борган, 38,4 минг нафари даволаниш ва соғломлаштириш учун кетган ва ҳоказо.\n2021 йилда Қозоғистонда уй хўжаликларининг саёҳатга сарфлаган харажатлари 524,9 миллиард тенгени ташкил этди - бу 2020 йилга нисбатан 31,9 фоизга кўп, аммо 2019 йилги корона инқирозигача бўлган даврдан 13,1 фоизга кам.\nУй хўжаликларининг чиқиш туризми сегментидаги харажатлари қарийб бир ярим баравар кўпайиб, 157,6 миллиард тенгени ташкил этди, 2019 йилга нисбатан эса деярли икки баравар камайган.\nИчки туризмга сарфланган харажатлар йил давомида 26,2 фоизга ошиб, 367,2 миллиард тенгега етди. 2019 йилга нисбатан 18,6 фоизга ўсиш кузатилди.\nҚозоғистонда коронавирус билан касалланганлар сони ортди


Бу ҳақда «Азаттиқ» (“Озодлик” радиосининг қирғиз хизмати)га ҚР маданият, ахборот ва туризм вазири Азамат Жаманқулов маълум қилди.\n«Шу кунга қадар лойиҳага расман старт берилгани эълон қилинмаган. Расман ишга туширилганидан кейин, биз дастурга қўшилишимиз борасида мактуб юборамиз», -деди вазир.\nРасмий Тошкент ва Остона ўртасида эришилган янги лойиҳага кўра, хорижий сайёҳлар бу мамлакатлардан бирининг визаси билан ҳар икки мамлакатга ташриф буюриш имкониятига эга бўладилар.\nЎзбекистон туризмни ривожлантириш давлат қўмитаси раисининг ўринбосари вазифасини бажарувчи Улуғбек Қосимхўжаевнинг 20 декабрь куни журналистларга айтишича, мазкур лойиҳа туризм соҳасини ривожлантиришга қаратилган.\nМарказий “Осиёда ипак йўли” визасини жорий қилиш ташаббуси идк бор 2018 йилнинг июнида илгари сурилган эди. Бу лойиҳага жалб қилиш борасида Туркия ва Озарбайжон билан музокаралар олиб борилаётгани айтилмоқда.


Бахтиёр Ашурматов: Жуда ҳам қимматли бўлган икки очкони йўқотдик\n11 сентябрь, 2020, 21:02\nТеглар:Суперлига | Машъал | Қўқон-1912 | Бахтиёр Ашурматов\nҚўқонликларнинг асосий рақобатчиси кеча ғалаба қозонганди\nCoca Cola суперлигаси 14-тур доирасидаги "Бухоро" - "Қўқон-1912" учрашувидан кейинги матбуот анжуманининг биринчи қисмида қўқонликлар устози Бахтиёр Ашурматов иштирок этди. Бу ҳақда клуб матбуот хизмати хабар берди.\n- Гапнинг очиғи, жуда аламли дуранг бўлди. Сўнгги дақиқаларда бироз эътиборни йўқотдик ва бу хато бизга қимматга тушди. Майдонда сон жиҳатдан ҳам, ўйин жиҳатидан ҳам устунлик қилаётгандик. Афсуски футболда дақиқалар ва сониялар ҳам кўп нарсани ҳал қилади. Охирида гол ўтказиб юбордик. Натижада жудаям қимматли очколарни қўлдан бой бердик. Сабаби бизни яқин рақобатчиларимиздан бири бўлган "Насаф" кеча ғалаба қозонди. Биз ғалабани кўзлаган ҳолда майдонга тушгандик, дуранг натижа қайд этилди. “Бухоро” охиригача курашди ва ўзи учун қимматли очколарни қўлга киритди. Уларнинг АГМК жамоаси билан ўйинларини кўриб чиққандик. Рақиб ҳар бир ўйинда сўнгги жангга чиққандек ҳаракат қиляпти. Ҳар икки жамоа футболчиларига жанговар ўйин учун раҳмат айтаман.\nЎйин охирида гол киритганимизда бугун ҳам ғалаба қозонишимизга ишонаётгандим. Чунки сўнгги учрашувларда айнан учрашув якунланиши арафасида йигитларимиз характер кўрсатиб, гол киритишаетган ва ғалаба қозонаётгандик. Бугун эса футболда олдиндан хурсанд бўлмаслик лозимлигини ўйин кўрсатиб берди. Футбол шундай ўйинки, сўнгги сонияларда ҳам барчаси ўзгариб кетиши мумкин, - деди мураббий.\nАламли дуранг майли булиб туради йигитлар энди бардам булинг КУКОНЖОН омад ёр булсин Кокон


Ереван: норозиликларга қарамай Саргсян бош вазирликка...\n17.04.2018 22:01 0 945\nҲукмрон Арманистон республикачилар партияси (АРП) ва Арман инқилобий федерацияси (Дашнакцутюн) фракцияси 16 апрель куни бир овоздан Саргсянни бош вазирликка номзод сифатида кўрсатди. Парламент бу масала юзасидан 17 апрель куни овоз беради.\nҚўлларида арман байроқлари бўлган норозилик намойиши иштирокчилари Миллий мажлисга элтувчи Маршал Баграмян кўчасини эгаллаб олишди ва бир вақтнинг ўзида шаҳар марказида ҳаракатни тўхтатиб қўйди. ОМОН «девори» оломонни ушлаб турибди. «Арманистонда мисли кўрилмаган ҳодиса кузатилмоқда: яна ўша киши учинчи бор мамлакат етакчиси бўлмоқчи. Биз бунга йўл қўйишимиз керак эмас», – деди мухолифатдаги «Civil Contract» гуруҳининг раҳбари Пашинян.


1 октябрь – дам олиш куними? - EFFECT.UZ\nИжтимоий тармоқ фойдалувчилари орасида “1-октябрь дам олиш куними?” деган савол жуда кўп берилиб, кўплаб муҳокамаларга сабаб бўлмоқда.\nҚайд этиш жоиз, 1996 йил 27 декабрдаги қонунга кўра, 1 октябрь “Ўқитувчи ва мураббийлар куни” сифатида белгиланган ҳамда бутун Ўзбекистон фуқаролари учун байрам кун дея эълон қилинган.\nДемак, эртага 1 октябрь – жума ҳаммага дам олиш куни. 2 октябрь, шанба куни эса одатий шанба бўлади. Яъни ҳафтасига 5 кун ишлайдиганлар дам олади, 6 кунликлар эса ишга чиқади.\n“Энг аламлиси, узоқ йиллар давомида ўқитувчилар ўз байрамини пахта даласида кутиб олгани учун иш куними ёки дам олиш куними фарқига ҳам боришмагандир, ким билсин“, – деб ёзади ЎзА директор ўринбосари Хушнудбек Худойбердиев ўзининг Telegram саҳифасида.\nМаълумот учун: Меҳнат кодекси 131-моддасига кўра, қуйидаги кунлар байрам (ишланмайдиган) кунлардир:\n1 январь — Янги йил; 8 март — Хотин-қизлар куни;\n21 март — Наврўз байрами;.\nTeglar:ЎзА, Ўзбекистон, Хушнудбек Худойбердиев


Ўзбекистонда уй-жой қурилиши ривожлантирилади\nФеруза 17 февраль куни матбуотда Ўзбекистон Республикаси Президентининг уй-жой қурилиши ва уй-жой бозорини янада ривожлантириш чора-тадбирлари тўғрисидаги қарори эълон қилинди.\nҚарор аҳолининг уй-жойга бўлган талабини имкон қадар қондириш, уй-жой қурилишини, айниқса, кичик шаҳар ва қишлоқларда жадал ривожлантириш, уй-жой қурилиши учун узоқ муддатли имтиёзли ипотека кредити тизимини кенг жорий этишга қаратилган.\nҚарорда “Уйжойжамғармабанк” ва “Замин” банкларини бирлаштириб, “Ипотека-банк” акциядорлик тижорат банкини ташкил этиш кўзда тутилган.\nИқтисодчи Иброҳим Ҳакимовнинг фикрича, ушбу қарор ва унда ипотека кредити тизимини барпо этиш кўзда тутилгани аҳоли учун жуда кўп қулайликлар яратади.\n“Икки банк бирлаштирилиб, ягона ипотека банки ташкил этилиши уй-жой қурилиши бўйича сиёсат бир жойдан юритилишини таъминлайди. Ҳозир тижорат банклари Марказий банкнинг қайта молиялаш ставкасига асосланган ҳолда фоиз белгилайди. Марказий банкнинг бу ставкаси йилига 16 фоизни ташкил этади. Янги ипотека банки эса кўчмас мулк қурилиши учун кўпи билан 5 фоизгача ставка билан кредит бериши қарор билан белгилаб қўйиляпти. Бу жуда паст ставка. Қолаверса, дастлабки икки йилда мижоз кредит суммаси ва фоизи бўйича банкка пул тўлашдан озод этилади”, - деди иқтисодчи.\nҚарорда уй-жой қурилишига ипотека кредитини беришни ривожлантириш мақсадида халқаро, хорижий ва миллий молиявий институтларнинг узоқ муддатли имтиёзли кредитлари, грантлари ва сармояларини жалб этиш чораларини кўриш лозимлиги таъкидланган. Шунингдек, Ипотека кредитини қўллаб-қувватлаш жамғармасини ташкил этиш тўғрисидаги таклиф қабул қилиниши, Молия вазирлигининг 2005 йилги инвестиция дастурида кўзда тутилган 2 миллиард сўм миқдоридаги маблағи сертификатли уй-жой қурилишини ривожлантириш учун шу жамғармага йўналтирилиши белгиланган.


Эҳтиёжмандлар учун «Саховат» челленжи ўтказилмоқда\n17:15 / 28.03.2020\nБош прокуратура ҳузуридаги департамент ҳамда тадбиркорлар ҳамкорлигида “Нархларни оширмаймиз” ва “Саховат” челленжи ташкил этилмоқда. Ушбу челленж бозорда нархларни мўътадил сақлаш, эҳтиёжмандларга беғараз ёрдам кўрсатишни мақсад қилади.\nБу ҳақида Бош прокуратура ҳузуридаги Иқтисодий жиноятларга қарши курашиш департамент бошлиғи Дилшод Раҳимов 28 март куни бўлиб ўтган брифингда маълумот берди.\n“Карантин даврида саховатпеша тадбиркорлар томонидан аҳолига беғараз ёрдам кўрсатиш ташкил этилди. Хусусан, 19 тонна картошка, 14 тонна пиёз, 11 тонна сабзи, 1 тонна карам, 4,5 тонна гуруч, 19 тонна ун, 1,5 тонна шакар, 1,5 тонна туз, 5 тонна пахта ёғи, 15 минг донадан ортиқ қолипли нон, қарийб 600 минг дона тиббиёт ниқоби, салкам 8000 дона тиббиёт қўлқопи, 3,5 минг донадан кўп антисептик воситалар, 37,5 минг дона совун ва қарийб 14 тонна исириқ шулар жумласидандир”, дея Дилшод Раҳимовнинг сўзларини келтирмоқда Kun.uz мухбири.\nДепартамент бошлиғи карантин ҳолати туфайли фаолияти вақтинча тўхтатилган муассасалар хусусида рақамларни тақдим этди.\n“Республика ҳудудидаги 376та ресторан, 498та бар, 1,612та кафе, 9,922та ошхона, 1,450та тўйхона, 253та буюм бозори ва савдо комплекси бўйича рейд тадбирлари ўтказилиб, барчасининг фаолияти эпидемиологик ҳолат барқарорлашгунга қадар тўхтатиб турилиши таъминланган. Мазкур объектларнинг вақтинчалик тўхтатилиши бозорларда маҳсулотларга бўлган талабнинг пасайишига олиб келмоқда”, дея таъкидлади Дилшод Раҳимов.


Пахтада ўлганлар учун ким жавобгарликка тортилиши керак?\n13 апрел 2021, Тошкент вақти: 01:11\nТошкент вилоятининг Янгиер шаҳридаги баннер\nОзодликка маълум бўлишича ва мустақил гуруҳлар олиб борган кузатув хулосаларига кўра, жорий йил Ўзбекистонда пахта терими билан боғлиқ бахтсиз воқеаларда вафот этганлар сони ўн тўққиз кишига етган. Пахта мавсумида ўлганлар учун кимни жавобгарликка тортиш керак? Бу савол жавобини Озодликнинг Қурултой дастурида изладик.\nОзодликка маълум бўлишича, пахта мавсуми қурбонларининг аксариятини вояга етмаганлар ташкил қилади.\nБундан ташқари пахта теримига жалб қилинган ўқувчи ва талабалар ўрасида жиддий тан жароҳати олганлар ёки касалликка чалинганлар сони ҳам талайгина.\nОзодликнинг Қурултойида қатнашган экспертлар пахта даласида нохуш воқеа содир бўлиши оқибатида теримчилар азият чеккан ҳолатларда ким қандай жавобгарликка тортилиши мумкинлиги ҳақида мунозара юритишди.\nАмалдаги қонунчиликка кўра, ҳар қандай ҳуқуқбузарликнинг содир этилиши юридик жавобгарлик учун асос бўлади.\nЎзбекистон Жиноят Кодекси билан тақиқланган ҳар қандай жиноятни содир этиш жиноий жавобгарликни келтириб чиқаради. Жиноий жавобгарлик энг оғир юридик жавобгарлик ҳисобланиб, бундай хатти-ҳаракатни содир этган шахс озодликдан маҳрум қилиниши мумкин.\nМасалан, пахта далаларида учрайдиган айрим нохуш воқеалар учун Жиноят Кодексининг қуйидаги моддаларини қўллаш мумкин:\nПахта даласида содир бўлган нохуш воқеага алоқаси бўлган ҳар қандай жисмоний ва юридик шахсга нисбатан юқорида санаб ўтилган жавобгарлик қўлланилиши мумкин.\nЛекин Ўзбекистондаги реалликдан келиб чиқилса¸ пахтада одам ўлишига сабаб бўлган мулозим ва идоралар жазосиз қолмоқда.\nҚандай қилиб пахтада одам ўлишига сабаб бўлганларни жазога тортиш мумкин? Бу савол жавоби изланган Қурултой эшиттиришини қуйида тинглашингиз мумкин:


Депутат ва ёшлар учрашуви бўлиб ўтди | "Адолат" СДП\nЎзбекистон “Адолат” СДП Сиёсий Кенгаши Марказий аппарати ҳамда партиянинг Тошкент шаҳар Яккасарой туман Кенгаши ташаббуси билан “Ватан келажаги ёшлар қўлида” лойиҳаси доирасида “Депутат ва ёшлар учрашуви” мавзусида давра суҳбати ўтказилди.\nТадбирда Ўзбекистон Республикаси Олий Мажлис Қонунчилик палатаси депутатлари, “Адолат” СДП Сиёсий Кенгаши аъзолари, партия Марказий аппарати ҳамда партиянинг Тошкент шаҳар Кенгаши ходимлари, Халқ депутатлари Яккасарой туман Кенгаши депутатлари, Тошкент тўқимачилик ва енгил саноат институтининг профессор-ўқитувчилари ва талабалари, “Ёш адолатчилар” қаноти Республика Кенгаши раиси ва аъзолари, фаоллар ҳамда ОАВлар вакиллари иштирок этди.\nТадбирдан кўзланган мақсад – Ўзбекистон “Адолат” СДП ёшларни нафақат мамлакатимиз келажаги, балки давлат ва жамият ривожи йўлидаги мақсадларга эришишда таянч ва ҳал қилувчи куч, деб билади. Жисмонан соғлом ва маънан етук, мустақил фикрга эга, Ватан тақдири учун масъулиятни ўз зиммасига олишга қодир авлод - ҳуқуқий демократик давлат ва кучли фуқаролик жамиятини мустаҳкамлаш йўлидан дадил бораётган мустақил давлатнинг муваффақияти гаровидир.\nБугун ўсиб келаётган ёшлар Учинчи ренессанс пойдеворини яратиб, буюк давлат барпо этишда асосий омилдир.\nТаъкидланганидек, бугун ёшларнинг жамиятимиз ҳаётида тутган ўрни беқиёс. Амалга оширилаётган ислоҳотларнинг негизида ҳам айнан ёш авлод вакилларининг камолоти кўзланади. Негаки, юртимизнинг эртанги кунга бўлган ишончи, яқин ва порлоқ келажаги ҳам айнан ёшлардир.\nЎтган давр мобайнида Президент ёшларнинг манфаати, келажаги, ҳуқуқларини ифода этувчи 55 та Фармон, 117 та қарорга имзо чекишининг ўзиёқ келажагимиз эгаларига кўрсатилаётган юксак эътибор ва рағбатнинг ёрқин ифодаси, десак ҳеч муболаға бўлмайди. Ва, айниқса, жорий йил мамлакатимизда “Инсон қадрини улуғлаш ва фаол маҳалла йили» деб эълон қилиниши ҳам инсонларни мақсадларини рўйёбга чиқаришнинг айниқса ёшларга эътиборнинг ёрқин ифодасидир.\nШу аснода ўтган давр мобайнида олий таълим муассасалари сони 127 тага етказилиб, 26 та хорижий университетларнинг филиаллари очилди. Охирги 5 йилда олий ўқув юртларга қабул квотаси 3 баробар оширилиб, жорий йилда 182 мингтага етказилди.\nДавлат грантлари 21 мингтадан 47 мингтага кўпайтирилгани, эҳтиёжманд оилаларга мансуб 2 минг нафар қизларга олий ўқув юртларига кириш учун алоҳида грантлар ажратилгани, магистратура босқичига контракт тўлови асосида ўқишга кирган қизларни контракт пуллари давлат бюджетидан қоплаб берилиши минглаб оилаларга кутилмаган қувонч ва шодлик олиб келди.\nБугун президент қўяётган талаб ҳам ҳар қандай инвестиция лойиҳаси ёшлар муаммоларининг ечимларига йўналтираётганлиги жуда катта аҳамиятга эгадир. Ваҳоланки, ҳар қандай ечилмай қолган ёшлар муаммоси, келажакда нохуш ижтимоий оқибатларга олиб келиши мумкинлигини ҳаётнинг ўзи исботламоқда. Шу нуқтаи назардан, партиямизнинг сайловолди дастурида “Ёшлар муаммоларига инвестиция – келажакка сармоя” ғояси устувор вазифалар сирасига киради.\nҲар қандай сармоядан самарали натижалар кўзланади ва кутилади, албатта. Бу борада Давлатимиз раҳбарининг қуйидаги фикрлари биз учун қўлланма ва йўлланма бўла олади: “ёшларга оид сиёсатнинг иккита энг муҳим йўналиши: биринчиси – уларга замонавий билим бериш, иккинчиси – ёшлар бандлигини таъминлашдир.\nҚайд этилганидек, мамлакатимизда ёшларга бўлган алоҳида эътибор туфайли уларнинг ижтимоий-сиёсий ҳаётдаги иштироки кенгайиб бормоқда. Партия ҳам уларни катта куч деб билади. Шундай экан, навқирон авлод вакиллари бунга жавобан янада фаол бўлишлари, бор билим ва куч-ғайратларини “Адолат” СДП нуфузини оширишга сафарбар этишлари даркор. Биринчи навбатда сайловолди дастурида белгиланган вазифаларни бажаришга эътибор қаратиш лозим. Бу билан олиб борилаётган ижтимоий-иқтисодий ва сиёсий ислоҳотларни қўллаб-қувватлашга муносиб ҳисса қўшишлари мумкин. Зеро, бугунги кунда янги Ўзбекистон ёшлари – мамлакатни модернизация қилишга қаратилган жадал ва кенг кўламли ислоҳотларнинг ҳаракатлантирувчи кучи ва фаол иштирокчиси бўлиб майдонга чиқмоқда.\nТадбирда таъкидланганидек – ёшларнинг сиёсий фаоллигини оширишда ғоявий ишларни шунга йўналтиришимиз зарурки, ёшлар аҳолининг бошқа қатламларидан кўра мамлакатдаги ислоҳотлардан ютаётганлигини, янги инновацион иқтисодиёт дунёга келаётганлигини, таълим тизими қамрови кенгаяётгани, бандлик ва умр кўриш даражаси ўсаётганлиги ва улар олдида жаҳон ҳамжамиятида ўз ўрнига эга, тенглар ичра тенг мамлакатда яшаш истиқболлари очилаётганини тушуниб етсинлар.\nУшбу кенг қамровли мақсадлар доирасида алоҳида эътиборни партиянинг ёш фаолларига ўз қобилиятларини амалда қўллаш, фуқаролик жамиятини ривожлантиришда, шу жумладан, ўзларининг манфаатларига дахлдор соҳаларда фаол иштирок этиш имконини берадиган аниқ сиёсий чораларни ишлаб чиқиш мақсадга мувофиқ. Ёшлар билан мулоқот учун шароит яратиш ва имкониятларни кенгайтириш ҳамда уларни ўзларига бевосита тегишли дастур ва чора-тадбирларни ишлаб чиқишга жалб этиш лозим.\nЎтказилган давра суҳбати қизғин баҳс ва мулохазаларга бой бўлди. Тадбир давомида мавзу юзасидан иштирокчилар томонидан кўплаб таклиф ва тавсиялар берилди ҳамда амалга тадбиқ этиш борасида хулоса ишлаб чиқилди.\nАитбаева Рузибика Аматовна


1870 09:30 / 19.03.2018\nБақара cураси, 237-оят\nАгар уларга қўл теккизмай туриб талоқ қилсангиз ва маҳрни белгилаб қўйган бўлсангиз, белгиланганнинг ярмини берасиз, магар улар афв қилсалар ёки никоҳ тугуни давоми...\n1847 09:25 / 18.03.2018\nБақара cураси, 236-оят\nАгар хотинларни уларга қўл теккизмай туриб ёки улар учун маҳрни белгиламай туриб талоқ қилсангиз, сизга гуноҳ йўқ. Уларни бой борича, йўқ ҳолича маъруф ила давоми...\n1739 09:25 / 17.03.2018\nБақара cураси, 235-оят\nУ аёлларга ишора ила совчилик қилишингиз ёки уни ўз ичингизда яширин тутишингизда гуноҳ йўқ. Албатта, сиз уларни эслашингизни Аллоҳ биладир. Лекин улар билан давоми...\n1837 09:25 / 16.03.2018\n2303 09:10 / 15.03.2018\nБақара cураси, 233-оят\nОналар фарзандларини тўлиқ икки йил эмизурлар. Бу эмизишни батамом қилмоқчи бўлган киши учундир. Уларни маъруф ила едириб, кийинтириш туғдирганнинг зиммасидадир. давоми...\n1841 09:00 / 14.03.2018\nБақара cураси, 232-оят\nХотинларни талоқ қилганингизда, муддатлари охирига етганда, яхшилик билан ўзаро рози бўлишиб, эрларига қайта никоҳланишларини ман қилиб, ушлаб турманг. Сизлардан давоми...\n1874 13:00 / 13.03.2018\nБақара cураси, 231-оят\nХотинларни талоқ қилганингизда, муддатлари охирига етганда, уларни маъруф ила ушлаб қолинг ёки маъруф ила қўйиб юборинг. Уларни тажовуз қилиш учун, зарар етказиш давоми...\n1582 16:18 / 12.03.2018\nБақара cураси, 230-оят\nСўнг агар талоқ қилса, бундан кейин у аёл токи бошқа эрга тегмагунича унга ҳалол бўлмас. Агар у ҳам талоқ қилса, гар Аллоҳнинг чегараларида туришга ишонсалар, давоми...\n1904 22:30 / 11.03.2018\nБақара cураси, 229-оят\nТалоқ икки мартадир. Сўнгра яхшиликча ушлаб қолиш ёки яхшиликча қўйиб юбориш. Уларга берган нарсангиздан бирор нарсани олиш сизга ҳалол бўлмас, икковлари давоми...\n2157 09:05 / 10.03.2018\nБақара cураси, 228-оят\nТалоқ қилинган аёллар ўзларича уч қуруъ кутарлар. Агар Аллоҳга ва охират кунига иймон келтирган бўлсалар, бачадонларида Аллоҳ халқ қилган нарсани беркитишлари давоми...\n2381 17:15 / 08.03.2018\nБақара cураси, 227-оят\nВа агар талоқни қасд қилсалар, бас, албатта, Аллоҳ ўта эшитувчидир, ўта билувчидир. Бақара 227. .Ийло, эр кишининг ўз хотинига яқинлик қилмасликка қасам ичишидир. давоми...\n1700 22:35 / 06.03.2018\n68 14:00 / 20 февраль\n90 17:19 / 18 февраль\n53968 11:58 / 10.10.2018\n67280 11:56 / 10.10.2018\n17822 15:03 / 10.03.2020


BBC Uzbek - Mintaqa - Қозоғистон: Google ва Facebook ҳам мухолифат нашрлари рўйхатига киритилди\nСўнгги янгиланиш 23 ноябр 2012 - 11:30 GMT\nРасмийлар мухолифатни Жанаўзенда нефтчиларни ҳокимиятга қарши гиж-гижлашда айблашган\nМухолифат рўзномасининг ёпилишини талаб қилаётган Олма-Ота шаҳар прокурорлари Google, Facebook ва LiveJournal ни ҳам мухолифат нашрларbи рўйхатига киритишган.\nБу ҳақда мустақил "Республика" рўзномасининг ҳимоячиси Сергей Уткин маълум қилган.\nОлма-Отадаги матбуот анжуманида у прокуратуранинг қатор оммавий ахборот воситаларини ёпиш сўралган даъво аризасини намойиш этган.\nАнглашилишича, аризада интернет-қидирув саҳифаси ҳамда номлари келтирилган ижтимоий тармоқ саҳифалари расман жавобгар сифатида қайд этилади.\nМухолифат нашри бўлган "Республика" рўзномаси ушбу сайтларда ўзининг саҳифаларига эга.\nЖаноб Уткин Google нинг Қозоғистондаги маҳкама даъвосидан хабари бор ёки йўқлигини билмаслигини айтган.\nМустақил матбуот босим остида\nҚозоғистон прокуратураси қатор мухолифат нашрларини ёпиш истагида экани 21 ноябр куни маълум бўлган.\nПрокуратура "Республика" рўзномасига қарши маҳкама иши доирасида саккизта рўзнома ҳамда 23 та интернет саҳифаларини ёпишни талаб қилмоқда.\nУлар орасида К+ сунъий йўлдош телеканали ҳамда Stan.tv видео порталлари ҳам бор.\nПрокуратуранинг даъвоси рўйхатга олинмаган "Олға" партияси раҳбари Владимир Козлов устидан чиқарилган маҳкама ҳукми билан боғлиқ.\nЖаноб Козлов ўтган йил декабрида Жанаўзенда нефтчилар билан маҳаллий ҳокимиятни бир-бирига гиж-гижлашда айбдор, деб топилган.\nУнинг ўзи ва мухолифат айбларни рад этади, маҳкама халқаро танқидларга сабаб бўлган.\n'Ҳокимиятни ағдаришга уриниш'\nҚозоқ расмийлари мухолифат нашрларини "экстремистик ғояларни тарғиб қилиш орқали Президент Назарбоев маъмуриятини ағдаришга уриниш"да айблашмоқда.\nАммо танқидчиларга кўра, мустақил матбуотга ҳужумлар ортидаги ҳақиқий сабаб -Президент Нурсултон Назарбоевнинг ўзгача фикрни бостириш истагидир.\nEurasia.net мустақил нашрининг Қозоғистондаги мухбири Жоанна Лиллиснинг Би-би-сига айтишича, қозоқ мулозимлари расмий нуқтаи назардан бошқачароқ фикрга ўрин берадиган матбуотни исташмайди.\nУнинг айтишича, Қозоғистондаги аксарият кўпчиликнинг мухолифат матбуот воситаларини кузатиб боришга имкони йўқ.\n"Уларнинг сони жуда кам. Аксарият телеканаллар давлатники ёки ҳукуматпараст каналлардир. Аммо афтидан, расмийлар бу нашрларнинг ана шу чекланган сондаги ўқувчиларга ҳам етиб боришини исташмайди", - дейди Жоанна Лиллис.\nҚозоғистонда мустақил матбуотни ёқлаб намойиш ўтказилиши режаланмоқда